title: RN Bartolomeo Colleoni (1930)

text: RN Bartolomeo Colleoni () oli Regia Marinan eli Italian kuningaskunnan laivaston toisessa maailmansodassa palvellut Giussano-luokan kevyt risteilijä. Alus valmistui 1932 ja se upposi Cape Spadan taistelussa 19. heinäkuuta 1940.


title: RN Bartolomeo Colleoni (1930)

text: Alus tilattiin Ansaldon telakalta Genovasta. Sen köli laskettiin 21. kesäkuuta 1928 ja alus laskettiin vesille 21. joulukuuta 1930. Alus valmistui 10. helmikuuta 1932.


title: RN Bartolomeo Colleoni (1930)

text:
"Bartolomeo Colleoni" palveli vuoteen 1938 saakka Välimerellä, jolloin se lähti Kauko-Itään vapauttaakseen "Raimondo Montecuccolin". Alus saapui 23. joulukuuta Shanghaihin, missä se viipyi toisen maailmansodan puhkeamiseen saakka. "Lepanton" vapauttaessa aluksen 1. lokakuuta se lähti kotimatkalle. Alus saapui 28. lokakuuta Italiaan.
Alus muodosti sisaraluksensa Giovanni della Bande Neren kanssa 2. risteilijälaivueen 2. viirikkön. Se laski 10. kesäkuuta 1940 Italian julistettua sodan liittoutuneille Sisilian kanavaan miinoitteen, jonka jälkeen se suojasi heinäkuun joukkojenkuljetussaattueita Napolin ja Tripolin välillä. Se lähti 17. heinäkuuta "Bande Neren" kanssa liittoutuneiden aktiivisuuden vuoksi Lerokselle.
Britannian kuninkaallisten ilmavoimien lentokone raportoi 16. heinäkuuta havaitsemastaan Italian laivaston osastosta. Varhain 17. heinäkuuta Kreetan rannikolla Cape Spadan edustalla matkanneet alukset joutuivat Australian laivaston risteilijän "HMAS Sydneyn" ja viiden hävittäjän yllättämäksi. Seuranneessa tulitaistelussa "Bartolomeo Colleoni" sai osuman konehuoneeseen, joka esti aluksen liikkumisen. Hävittäjät upottivat liikuntakyvyttömän risteilijän torpedoilla.


title: RN Giovanni dalle Bande Nere (1930)

text: RN Giovanni dalle Bande Nere () oli Regia Marinan eli Italian kuningaskunnan laivaston toisessa maailmansodassa palvellut Giussano-luokan kevyt risteilijä.


title: RN Giovanni dalle Bande Nere (1930)

text: Sen köli laskettiin 31. lokakuuta 1928 ja alus laskettiin vesille 27. huhtikuuta 1930. Alus valmistui huhtikuussa 1931. Britannian kuninkaallisen laivaston sukellusvene "HMS Urge" upotti torpedoimalla "Giovanni dalle Bande Neren" 1. huhtikuuta 1942.


title: RN Giovanni dalle Bande Nere (1930)

text: "Giovanni dalle Bande Nere" palveli Espanjan sisällissodan ajan läntisellä Välimerellä, ja sodan jälkeen se liitettiin meriministeriön määräyksestä koulutusyksikköön. Toisen maailmansodan alkaessa se muodosti "Luigi Cadornan" kanssa 2. risteilijälaivueen 2. viirikön. Italian julistaessa liittoutuneille sodan 10. kesäkuuta 1940 alus laski miinoja Sisiliansalmi, minkä jälkeen se suojasi joukkojenkuljetussaattueita Italian ja Pohjois-Afrikan välillä.


title: RN Giovanni dalle Bande Nere (1930)

text: Alus lähti heinäkuussa "Bartolomeo Colleonin" kanssa tukemaan Leroksen sotatoimia, mutta alukset joutuivat 17. heinäkuuta "HMAS Sydneyn" ja viiden hävittäjän yllättämäksi. Seuranneessa Cape Spadan taistelussa "Colleoni" upposi, mutta "Giovanni dalle Bande Nere" pääsi pakoon saatuaan osuman kranaatista. Alus palasi Bengasin kautta Tripoliin.


title: RN Giovanni dalle Bande Nere (1930)

text: Alus liitettiin 4. joulukuuta 4. viirikköön, joka oli alistettu suoraan laivastoesikunnalle. Se kuljetti joukkoja ja suojasi saattueita Pohjois-Afrikkaan. Toiminta jatkui, kunnes se osallistui toukokuussa 1941 Maltan saarron valvontaan. Se laski kesäkuussa "Alberto di Giussanon" kanssa miinoja Tripolin koillispuolelle estääkseen brittiläisen Force H:n mahdollisen iskun satamaan. "HMS Neptune", "HMS Kandahar" upposivat sekä "HMS Penelope" ja "HMS Aurora" vaurioituivat tässä miinoitteessa joulukuussa. Alus laski heinäkuussa lisää miinoja Sisilian kapeikkoon.


title: RN Giovanni dalle Bande Nere (1930)

text: 20. lokakuuta alus aloitti erikoisyksikön lippulaivana, jona se oli 3. tammikuuta 1942 saakka. Samana päivänä alus liitettiin 8. viirikköön. Alus osallistui helmikuussa laivaston mukana operaatioon K7, jolla varmistettiin sekä Korfusta että Messinasta Tripoliin matkanneiden saattueiden perille pääsy. Maaliskuussa se oli mukana osastossa, joka pyrki estämään liittoutuneiden MW10-saattueen pääsyn Maltalle. Aluksen tykkituli vaurioitti 22. maaliskuuta Britannian kuninkaallisen laivaston risteilijä "HMS Cleopatran" takakannen tykkitorneja.


title: RN Giovanni dalle Bande Nere (1930)

text: Alus oli myrskyssä 23. maaliskuuta kärsimiensä vaurioiden vuoksi korjausten tarpeessa, ja se lähti 1. huhtikuuta Messinasta hävittäjä "Avieren" ja torpedovene "Libran" saattamana La Speziaan. 11 merimailia Strombolista kaakkoon alukseen osui sukellusvene "HMS Urgen" laukaisema torpedo, joka katkaisi aluksen kahtia. Se upposi nopeasti vieden mukanaan useita miehistönjäseniä.


title: Ny Carlsberg Glyptotek

text: Glyptoteket Kööpenhaminassa, virallisesti Ny Carlsberg Glyptotek, on taidemuseo, jonka on perustanut panimon omistaja Carl Jacobsen (1842–1914), joka perusti yhden aikansa suurimmista yksityisistä taidekokoelmista. Museo nimettiin perustajan panimoyrityksen Ny Carlsbergin mukaan, ja siihen lisättiin sana "glyptotek" (glyptoteekki), joka tarkoittaa 'veistoskokoelmaa'. Museo sijaitsee Dantes Pladsilla Kööpenhaminan Vesterbron kaupunginosassa.


title: Ny Carlsberg Glyptotek

text: Glyptoteekissa on paljon antiikin taidetta, etupäässä veistoksia Egyptistä, Lähi-idästä, Kreikasta ja Italiasta. Satavuotisen olemassaolonsa aika museo on koonnut myös merkittävän kokoelman ranskalaista ja tanskalaista kuvataidetta 1800- ja 1900-luvulta, ja edustettuina ovat erityisesti Paul Gauguin ja Auguste Rodin.


title: Ny Carlsberg Glyptotek

text: Museorakennuksen on suunnitellut arkkitehti Vilhelm Dahlerup. Pian (vuosina 1892–1893) sitä laajennettiin Hack Kampmannin suunnitelmien mukaan. Vuonna 1997 museo sai lisärakennuksen, jonka on suunnitellut Henning Larsen.


title: Idrisidit

text: Idrisidit oli Fèsin kaupungin perustanut hallitijasuku. Dynastian perustaja Idris ibn Abdullah oli joutunut pakenemaan vuonna 788 Mekasta Walilaan, jossa hän saavutti arvostetun aseman kun asukkaille selvisi, että hän oli profeetta Muhammedin jälkeläinen. Idrisin kokonainen nimi, jossa bin tarkoittaa poikaa, on Idris bin Abdullah bin Hasan bin Muthana bin Hasan bin Ali bin Ali Talib ja se kertoo polveutumisen kalifi Ali ibn Abi Talibista ja tämän pojasta kalifi Hasan ibn Alista.


title: Kosteritsa

text: Kosteritsa (myös "Kostilitsa", ) on kylä ja maalaiskunta Leningradin alueen Lomonosovin piirissä Venäjällä. Se sijaitsee Länsi-Inkerin ylängön pohjoisreunalla 56 kilometriä Pietarista lounaaseen. Kunnan pinta-ala on 137,5 neliökilometriä. Asukkaita on 3700 henkeä (vuonna 2010).


title: Kosteritsa

text: Paastonkylän eli Djatlitsyn pogostaan kuulunut kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen nimi perustuu venäläiseen henkilönimeen "Gostilo". Vuonna 1731 keisarinna Anna Ivanovna lahjoitti seudun kylät Burkhard Christoph von Münnichille, joka aloitti Kosteritsan kartanon rakentamisen. Von Münnichin jouduttua epäsuosioon kartano siirtyi keisarinna Elisabetin suosikille Aleksei Razumovskille, joka perillisineen rakennutti näyttävän palatsi- ja puistokokonaisuuden. Vuodesta 1824 lähtien se kuului A.M. Potjomkinille, joka pystytti Andrei Stackenschneiderin suunnitteleman goottilaistyylisen palatsin. Kartanoalue raunioitui toisen maailmansodan aikana.


title: Kosteritsa

text: Seudun asutus on koostunut ortodoksisista inkerikoista, venäläisistä sekä Serepetan luterilaiseen seurakuntaan kuuluneista inkerinsuomalaisista. Monet kylistä tuhoutuivat toisen maailmansodan aikana. Nykyään Kosteritsan kuntaan kuuluvat keskuskylän lisäksi Krasnyi Bor (ven. Красный Бор), Läsinä tai Kläsinä (Клясино, "Kljasino"), Paastonkylä, Riekkinä (Зрекино, "Zrekino"), Uusi-Poru (Новый Бор, "Novyi Bor") ja Vanha-Poru (Старый Бор, "Staryi Bor").


title: Kosteritsa

text: Kunnan alueella toimivia yrityksiä ovat Krasnaja Baltikan karjatila ja SV-Les. Palveluihin kuuluvat lastentarha, keskikoulu, musiikkikoulu, kulttuuritalo, kirjasto, poliklinikka, apteekki, palokunta, posti, pankki, huoltoasema, kahvila ja ruokatavarakaupat.


title: Kosteritsa

text: Nähtävyyksiä ovat vuonna 1764 rakennettu ja hiljattain restauroitu Pyhän Kolminaisuuden kirkko, raunioitunut kartano- ja puistoalue, Paastonkylän Neitsyt Marian kirkko, Kosteritsan ja Kolokolnaja-mäen sotamuistomerkit sekä vuonna 1976 perustettu kasvinsuojelualue.


title: Junia Claudilla

text: Junia Claudilla oli roomalainen nainen, joka oli keisari Caligulan ensimmäinen vaimo. Junia Claudillan isä oli oraattori ja vuoden 15 konsuli Marcus Junius Silanus. Junia Silana oli hänen siskonsa. Keisari Tiberius järjesti Junia Claudillan ja Caligulan avioliiton vuonna 33. Claudilla tuli muutaman vuoden päästä raskaaksi, mutta menehtyi synnytyksen yhteydessä, ennen kuin Caligulasta tuli keisari vuonna 37. Vuonna 38 Caligula pakotti Marcus Junius Silanuksen tekemään itsemurhan.


title: Pro-tukipiste

text:
Pro-tukipiste ry on vuodesta 1990 lähtien toiminut voittoa tavoittelematon rekisteröity yhdistys. Yhdistys edistää ja tukee seksi- ja muulla erotiikka-alalla toimivien ihmisten ja ihmiskaupparikoksen kohteeksi joutuneiden yhdenvertaisen kohtelun toteutumista tarjoamalla matalan kynnyksen sosiaali- ja terveyspalveluita ja tekemällä edunvalvontatyötä.
Pro-tukipiste ry:n asiakastyötä tehdään kolmessa palveluyksikössä Helsingissä, Tampereella ja Turussa. Palvelutarjonta vakiintui Helsingissä 1990-luvulla. Tampereella työ käynnistyi vuonna 2006 ja Turussa elokuussa 2016.


title: Pro-tukipiste

text: Pro-tukipisteen palveluihin ovat oikeutettuja sekä suomalaiset että ulkomaalaiset sukupuolesta riippumatta. Kaikki Pro-tukipisteen palvelut ovat maksuttomia ja luottamuksellisia. Halutessaan voi asioidan nimettömänä. Palveluja voi saada englannin, suomen, thain, venäjän ja viron kielillä. Sosiaali- ja terveyspalveluita tarjotaan sekä päivystyspalveluina että ajanvarauksella.


title: Pro-tukipiste

text:
Pro-tukipisteen työmuotoihin kuuluvat myös ammatillinen etsivä työ katualueella, baareissa, hierontapaikoissa ja netissä sekä vertaistyö. Lisäksi Pro-tukipiste ry arvioi asiakaskuntansa ihmisoikeuksien toteutumista Suomessa ja pyrkii vaikuttamaan asiakkaidensa tasavertaisen kohtelun toteutumiseen ja syrjäytymisen riskien vähentämiseen.
Pro-tukipiste ry tekee verkostoyhteistyötä Pohjoismaissa, lähialueilla ja muualla Euroopassa.


title: Pro-tukipiste

text: Toiminnan rahoitus koostuu pääosin julkisista avustuksista. Vuonna 2016 rahoituslähteet olivat: Sosiaali- ja terveysjärjestöjen avustuskeskus "STEA" "(75 %)," Sosiaali- ja terveysministeriö (tartuntatautien leviämisen ehkäisemiseen) (13 %) EU:n sisäisen turvallisuuden rahasto (ISF) (6 %), Helsingin ja Tampereen kaupunkien järjestöavustukset (5 %) ja muu rahoitus (esimerkiksi jäsenmaksut ja lahjoitukset) (1 %).


title: Zelenoborsk

text: Zelenoborsk (ven. ja komiksi Зеленоборск) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Kotlasin ja Vorkutan välisen rautatien varrella 122 kilometriä Petšorasta lounaaseen. Taajamassa on vajaat 500 ja kunnassa noin 650 asukasta (vuonna 2007).


title: Zelenoborsk

text: Paikkakunta on saanut alkunsa 1930–1940-lukujen vaihteessa rakennetusta rautatieasemasta, jonka lähelle perustettiin metsätyökeskus. Vuoteen 1959 saakka taajaman nimenä oli "Gluš". Suurin osa asukkaista on venäläisiä.


title: Zelenoborsk

text: Taajamassa on koulu, vapaa-ajantalo, kirjasto, posti ja kolme kauppaa. Zelenoborskin kuntaan kuuluu myös Rybnitsan taajama (Рыбница).


title: Kadžerom

text: Kadžerom (, ) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Isakovka-joen varrella 86 kilometriä Petšorasta lounaaseen. Taajaman kautta kulkee Kotlasin ja Vorkutan välinen rautatie. Taajamassa on 1900 ja kunnassa 2600 asukasta (vuonna 2007).


title: Kadžerom

text: Paikkakunta on saanut alkunsa 1930-luvulla perustetusta metsätyökeskuksesta, jonka työvoiman muodostivat vangit ja karkotetut. Vuonna 1950 se sai kaupunkimaisen taajaman statuksen. Vuonna 1989 siellä oli yli 3000 asukasta. Vuonna 1997 Kadžerom alennettiin maaseututaajamaksi.


title: Kadžerom

text: Kadžeromin kuntaan kuuluvat keskustaajaman lisäksi Pritšalin (Причал), Talyin (Талый) ja Trubosedjolin (ven. Трубоседъёль, komiksi Трубосьöдъёл, "Trubośödjoĺ") taajamat. Seudun talous perustuu puunhankintaan. Palveluja ovat lastentarha, keskikoulu, lasten musiikkikoulu, kulttuuritalo, kirjasto, sairaala, apteekki ja posti.


title: Julia Livilla

text: Julia Livilla (18–41) oli roomalainen nainen, joka oli keisari Caligulan sisko. Hän oli Germanicuksen ja Vipsania Agrippinan tytär. Hänen siskojaan olivat Julia Drusilla ja Agrippina nuorempi. Nero Julius Caesar ja Drusus Julius Caesar olivat hänen veljiään. Vuonna 33 Livilla meni naimisiin Marcus Viniciuksen kanssa. Vuonna 37 Caligulasta tuli keisari. Caligula osoitti kunnioitusta kaikkia sukulaisiaan kohtaan, mutta Drusilla oli hänen suosikkinsa. Vuonna 39 Livilla matkusti Caligulan mukana Germaniaan, jossa Caligula syytti häntä ja useita muita salaliitosta keisaria vastaan. Livilla ja Agrippina karkotettiin maanpakoon. Kun Claudius nousi keisariksi vuonna 41, hän antoi Livillan ja Agrippinan palata Roomaan. Claudiuksen vaimo Valeria Messalina pelkäsi kuitenkin siskoksia. Pian Livilla joutui syytetyksi aviorikoksesta oraattori Lucius Annaeus Senecan kanssa. Livilla joutui toistamiseen maanpakoon ja tappoi itsensä pian tämän jälkeen.


title: Unelmatangoja

text: Unelmatangoja on laulaja Eino Grönin tangoista koostuva studioalbumi vuodelta 1975. Julkaisija on Oy EMI Finland Ab. Albumin on tuottanut Raimo Henriksson ja se on äänitetty Finnlevy-studiolla. Äänittäjä on Antti Joki. Kappaleiden sovittaja ja orkesterin johtaja on Kalevi Nyqvist. Vuonna 1983 julkaistun C-kasetin uusintapainoksen kansipaperin on painanut Oy Lito-Print Ab Espoossa.


title: Unelmatangoja

text: A-puoli


title: Unelmatangoja

text:
1. "Unelmatango" (Tango du Reve) – 2:27
2. "Muista minua" – 2:55
3. "Tango Illusion" (Illusion) – 3:36
4. "Laulava sydän" – 2:57
5. "Sinä tiedät syyn" (Caminito) – 2:56
6. "Aurinkoni" (O sole mio) – 2:57
1. "Hurmio" (Ecstasy) – 3:26
2. "Unikuva" – 2:58
3. "Ruhtinaan viulu" – 2:18
4. "Mustasukkaisuutta" (Jalousie) – 3:21
5. "Erottamattomat" – 2:28
6. "Unhoita menneet" – 2:53


title: Luettelo televisiosarjan Kasarmin naiset jaksoista

text: Seuraava lista on luettelo televisiosarjan Kasarmin naiset jaksoista.


title: Tropicana

text: Tropicana on yhdysvaltalainen yritys, jonka italialainen maahanmuuttaja Anthony Rossi (1900–1993) perusti vuonna 1947 Floridassa. Yhtiö on maailman suurin mehunvalmistaja ja tunnetaankin juuri tuoremehuistaan. Vuodesta 1998 se on ollut PepsiCon omistuksessa. Tropicanan päämaja sijaitsee Chicagossa.


title: Tropicana

text: Tropicana toimii 60 maassa. Suomessa sen jakelusta vastaa Orkla Foods Finland.


title: Idris ibn Abdullah

text: Idris ibn Abdullah oli vuonna 785 Marokkoon paennut arabi, joka perusti sinne Idrisidien dynastian vuoteen 985 hallitseman itsenäisen valtakunnan. Hän myös perusti Fèsin kaupungin.


title: Idris ibn Abdullah

text: Taisteltuaan sukulaisensa, profeetta Muhammedin jälkeläisen joukoissa abbasidien armeijaa vastaan Idris oli paennut mukanaan arvokkain omaisuutensa, orjansa ja neuvonantajansa Rashid. Asetuttuaan Walilan alueelle Idrisin koraanin tuntemus herätti huomiota ja vuonna 789 lähialueen mahtavin berberiklaani awraba nimitti hänet imaamiksi. Idris toimi heimojen välisten kiistojen välittäjänä, mutta vuonna 791 kalifi Harun al-Rašidin lähettämät miehet murhasivat hänet.


title: Idris ibn Abdullah

text: Kuollessaan Idrisillä ei ollut lapsia, mutta hänen orjansa Rashid ryhtyi sijaishallitsijaksi samalla kun odotettiin Idrisin rakastajattaren synnytystä. Poika Idris II hallitsi vuoteen 828.


title: Julia Drusilla

text: Julia Drusilla (16. syyskuuta 16 – 10. kesäkuuta 38) oli roomalainen nainen, joka oli keisari Caligulan sisko. Hän oli Germanicuksen ja Vipsania Agrippinan tytär. Hänen siskojaan olivat Julia Livilla ja Agrippina nuorempi. Nero Julius Caesar ja Drusus Julius Caesar olivat hänen veljiään. Vuonna 33 Tiberius järjesti avioliiton Drusillan ja Lucius Cassius Longiniuksen välille. Caligulan noustessa valtaan hän purki avioliiton ja antoi Drusillan vaimoksi Marcus Aemilis Lepidukselle. Drusilla on Caligulan suosikkisisko ja heidän välillä juoruttiin olevan suhde. Caligulan vakavan sairauden aikana vuonna 37 Caligula nimitti Drusillan seuraajakseen. Drusilla kuoli vuonna 38. Caligula suri siskoaan suuresti ja julisti hänet jumalaksi.


title: RN Trento (1927)

text: RN Trento () oli Regia Marinan eli Italian kuningaskunnan laivaston toisessa maailmansodassa palvellut Trento-luokan raskas risteilijä. Sen köli laskettiin 8. helmikuuta 1925 OTO:n Livornon telakalla Italiassa ja alus laskettiin vesille 4. lokakuuta 1927. Alus valmistui 3. huhtikuuta 1929. Britannian kuninkaallisen laivaston sukellusvene "HMS Umbra" upotti torpedoimalla "Trenton" 1942.


title: RN Trento (1927)

text: Alus tilattiin 18. huhtikuuta 1924 OTOn Livornon telakalta osana vuosien 1923-1924 laivasto-ohjelmaa. Sen köli laskettiin 8. helmikuuta 1925 ja alus laskettiin vesille 4. lokakuuta 1927. Alus otettiin palvelukseen 3. huhtikuuta 1929.


title: RN Trento (1927)

text: "Trento" liitettiin palvelukseen otettaessa Regia Marinan risteilijälaivueen lippulaivaksi. Kesäkuussa 1929 alus lähti laivastovierailuille Etelä-Amerikkaan, mistä se palsi vasta 10. lokakuuta. Alus siirrettiin vuoden 1932 alussa Kauko-itään pienen osaston kanssa Kiinan levottomuuksien vuoksi valvomaan Italian etuja alueella. Osasto palasi Italiaan 30. kesäkuuta, jonka jälkeen alus palasi La Speziaan.


title: RN Trento (1927)

text: Kesäkuun puolivälissä 1942 alus lähti laivasto-osaston mukana torjumaan Aleksandriasta Maltalle pyrkivää saattuetta. Aamulla 15. kesäkuuta siihen osui Britannian kuninkaallisten ilmavoimien 217. laivueen Beaufortin laukaisema torpedo, joka osui kattilahuoneeseen pysäyttäen aluksen. Nelisen tuntia myöhemmin Britannian kuninkaallisen laivaston sukellusvene "HMS Umbra" laukaisi torpedon alukseen. Osuma räjäytti "Trenton" ammusvaraston ja alus upposi nopeasti.


title: Drusilla

text: Drusilla on roomalainen naisen nimi. Se voi viitata seuraaviin:


title: Zara

text: Zara voi tarkoittaa seuraavia:


title: Zara

text: Muuta:


title: Valkovuokot (Eino Grönin kappale)

text: Valkovuokot on Eino Grönin singlejulkaisu vuodelta 1965. Säestyksestä huolehtii Esko Linnavallin orkesteri. Levy-yhtiö on Scandia ja luettelotunnus KS 619.


title: Käpylän kirkko (Helsinki)

text: Käpylän kirkko on kirkko Helsingin Käpylässä Metsolantiellä. Sen on suunnitellut arkkitehti Eero Ilmari Sutinen, ja se on rakennettu vuosina 1929–1930. Siinä on varhaisen funktionalismin piirteitä, mutta yksityiskohdiltaan se edustaa vielä klassismia. Istumapaikkoja kirkossa on 420–570.


title: Käpylän kirkko (Helsinki)

text: Alue kuului kirkkorakennuksen valmistuessa Sörnäisten suomalaiseen seurakuntaan. Myöhemmin se itsenäistyi Käpylän seurakunnaksi. Vuoden 2011 alusta Käpylän ja Oulunkylän seurakunnat yhdistyivät Oulunkylän seurakunnaksi.


title: Käpylän kirkko (Helsinki)

text: Vaaleaksi rapattu kirkkorakennus hallitsee ympäristöään Puu-Käpylää. Se on Suomessa ensimmäisiä kaupunkikeskustojen ulkopuolelle rakennettuja lähiökirkkoja. Kirkon kuorissa on Bruno Tuukkasen seinämaalaukset "Hyvä paimen" ja "Soihtua kantava enkeli". Kirkon erottaa kadusta muuri, joka jatkuu pensasaitana.


title: Käpylän kirkko (Helsinki)

text: Runkohuoneen lisäksi kirkkoon kuuluu kirkkosaliin yhdistettävä seurakuntasali sekä keittiö ja kerhohuoneita, kirkkoherranvirasto ja diakoniatoimisto. Länsipäädyssä on matala tasalakinen kellotorni.


title: Käpylän kirkko (Helsinki)

text: Kirkkosali on tasakattoinen, maalattu valkoiseksi. Kuoriapsidi on voimakkaan punainen. Saarnastuoli ja penkit on alkujaan olleet petsatut tummiksi mutta ovat nyt ruskeat. Pyöreät korkokuvat seinien yläosassa ja kullattu kipsienkeli saarnastuolin katoksessa on tehnyt kuvanveistäjä Aarre Aaltonen.


title: Käpylän kirkko (Helsinki)

text: Kirkon 22-äänikertaiset mekaaniset urut on valmistanut Kangasalan Urkutehdas 1977. Sormioita on kaksi. Urkujen julkisivun on suunnitellut arkkitehti Bey Heng noudattamaan funktionalistisen kirkon tyylisuuntaa.


title: Viestipataljoona 32 (jatkosota)

text: Viestipataljoona 32 (VP 32) oli Suomen puolustusvoimien jatkosodan aikainen Keski-Pohjanmaan sotilasläänin Sisä-Suomen suojeluskuntapiirissä perustettu divisioonan viestipataljoona, joka kuului 11. divisioonaan. Sen pääasiallinen tehtävä oli puhelinyhteyksien rakentaminen ja ylläpito. Lisäksi se vastasi kenttäpostitoiminnasta divisioonan alueella. Pataljoona osallistui myös Lapin sotaan.


title: Viestipataljoona 32 (jatkosota)

text:
Pataljoona perustettiin Äänekosken kauppalan kansakoululla 20. kesäkuuta 1941 alkaen Äänekosken reserviläisistä.
Pataljoona keskitettiin junakuljetuksena 25.kesäkuuta 1941 alkaen Kiteelle.


title: Viestipataljoona 32 (jatkosota)

text: Pataljoona alistettiin alkuvaiheessa 15. heinäkuuta 1941 saakka VI armeijakunnalle. Se palautui omaan divisioonaansa 16. heinäkuuta 1941 ja kotiuttamiseensa saakka sen jatkosodan ja Lapin sodan tapahtumat seuraavat 11. divisioonan tapahtumia.


title: Viestipataljoona 32 (jatkosota)

text: Pataljoona kotiutettiin ja lakkautettiin 30. marraskuuta 1944.


title: Isner–Mahut-ottelu

text: John Isnerin ja Nicolas Mahut'n välinen ottelu Wimbledonin tennisturnauksessa 2010 on kaikkien aikojen pisin tennisottelu. Ottelussa kohtasivat Yhdysvaltain 23:nneksi sijoitettu John Isner sekä karsintojen kautta turnauksen pääsarjaan päässyt Ranskan Nicolas Mahut. Ottelun voitti Isner luvuin 6–4, 3–6, 6–7(7–9), 7–6(7–3), 70–68, yhteensä 183 pelin jälkeen. Ottelu kesti kaikkiaan 11 tuntia ja viisi minuuttia, ja sitä pelattiin kolmena eri päivänä.


title: Isner–Mahut-ottelu

text: Ottelu alkoi tiistaina 22. kesäkuuta 2010. Peli jouduttiin keskeyttämään ensimmäisenä iltana pimeyden vuoksi. Ottelua jatkettiin keskiviikkona, jolloin meni rikki myös pisimmän ottelun ennätys. Näkyvyyden vähentyessä peli jouduttiin jälleen keskeyttämään illalla, kun viimeinen erä oli tilanteessa 59–59. Ottelua jatkettiin torstaina, jolloin Isner vei ottelun voiton. Viimeinen erä kesti kahdeksan tuntia ja 11 minuuttia.


title: Isner–Mahut-ottelu

text: Molemmat pelaajat rikkoivat lukuisia Wimbledonin ja tenniksen ennätyksiä, sisältäen molempien yli 100 läpisyöttöä, jonka takia ottelua onkin kutsuttu 'loputtomaksi otteluksi'.


title: Isner–Mahut-ottelu

text: Ottelu oli 13-päiväisen Wimbledonin tennisturnauksen 1. kierroksen ottelu vuonna 2010. Mahut, joka ei ollut tarpeeksi korkealla maailmanlistalla päästäkseen suoraan turnauksen pääsarjaan, joutui karsimaan turnaukseen pääsystä. Hän voitti karsinnoissa Frank Dancevicin 6–3, 6–0, Alex Bogdanovicin 3–6, 6–3, 24–22, ja viimeisenä Stefan Koubekin 6–7(8), 3–6, 6–3, 6–4, 6–4.


title: Isner–Mahut-ottelu

text: Isnerin ja Mahut'n välinen ottelu pelattiin kentällä 18.


title: Isner–Mahut-ottelu

text: Ottelu aloitettiin turnauksen toisena päivänä, 22. kesäkuuta. Neljän erän jälkeen, molempien voitettua kaksi erää, peli jouduttiin keskeyttämään pimeyden vuoksi. Ottelua jatkettiin 23. kesäkuuta, jolloin siitä tuli kaikkien aikojen pisin tennisottelu, ohittaen Fabrice Santoron ja Arnaud Clémentin välisen ottelun Ranskan avoimissa 2004, joka kesti kuusi tuntia ja 33 minuuttia. Ottelu keskeytettiin toisen kerran pimeyden takia 23. kesäkuuta ratkaisevan erän oltua tilanteessa 59–59. Katsojat olisivat halunneet ottelun vielä jatkuvan huutaen "We want more".


title: Isner–Mahut-ottelu

text: Ottelua jatkettiin 24. kesäkuuta, ja molemmat pelaajat jatkoivat syöttöjensä pitämistä. Tilanteessa 68–69 Mahut'n ollessa syöttövuorossa, Isner pystyi murtamaan hänen syöttönsä, jolloin ottelu päättyi. Viimeinen erä kesti yhteensä kahdeksan tuntia ja 11 minuuttia – koko ottelu 11 tuntia ja viisi minuuttia. 6–4, 3–6, 6–7(7–9), 7–6(7–3), 70–68 -luvuin päättyneen ottelun jälkeen Isner kertoi olevansa vähän väsynyt. Hän myös kehui vastustajaansa uskomattomaksi taistelijaksi.


title: Isner–Mahut-ottelu

text: Päätuomarina koko ottelun ajan toimi ruotsalainen Mohamed Lahyani. Ottelun jälkeen hän sai kristallikulhon, Wimbledon-solmion ja hopeita kalvosinnappeja kunniakkaasta työstä. Myös pelaajat saivat lahjoja. Toisena ottelupäivänä kaksi 14 hengen linjatuomarin ryhmää ja neljä 28 pallopojan ja pallotytön ryhmää käytettiin vuorotellen.


title: Isner–Mahut-ottelu

text: Ottelun toisena päivänä kentällä ollut tulostaulu pysähtyi tilanteeseen 47–47, ja pimeni myöhemmin kokonaan. IBM-koodaajat sanoivat, että se oli ohjelmoitu vain 47–47 -tulokseen asti, mutta se saataisiin korjattua seuraavaksi päiväksi. Virallisten verkkosivujen online-tulostaulun kuntoon saaminen kesti hieman kauemmin, kun tilanteessa 50–50 se nollaantui 0–0:aan.


title: Isner–Mahut-ottelu

text: Heti ottelun jälkeen Tim Henman ja Ann Haydon-Jones palkitsivat molemmat pelaajat ja päätuomarin kristallikulhoilla ja samppanjalaseilla. Mahut lahjoitti myöhemmin ottelun muistoja nähtäville International Tennis Hall of Famen museoon Newportiin, Rhode Islandiin. 14. kesäkuuta Isner ja Mahut palkittiin ESPY Awardilla "Best Record-Breaking Performance", päihittäen muut ehdokkaat, Roger Federer ja Usain Bolt. Isner vastaanotti palkinnon Los Angelesissa molempien miesten puolesta.


title: Isner–Mahut-ottelu

text: Voitettuaan ottelun Isner selviytyi turnauksessa toiselle kierrokselle, jossa hän kohtasi Thiemo de Bakkerin 25. kesäkuuta kentällä viisi. Isner hävisi De Bakkerille lopulta luvuin 0–6, 3–6, 2–6 vain 74 minuutin pelin jälkeen, joka oli toistaiseksi turnauksen lyhin ottelu. Isner oli väsyneen oloinen, ja hän tarvitsi hoitoa koko ottelun ajan niska- ja hartiaongelmiin.


title: Isner–Mahut-ottelu

text: Isnerin piti pelata myös nelinpeliä Sam Querreyn kanssa, mutta he päättivät kuitenkin vetäytyä turnauksesta, koska Isnerillä oli paha rakko varpaassa.


title: Isner–Mahut-ottelu

text: Mahut'n ja Arnaud Clémentin välinen nelinpeliottelu Colin Flemingiä ja Ken Skupskia vastaan alkoi 24. kesäkuuta. Peli keskeytettiin Mahut'n ja Clémentin hävittyä avauserän. Peliä oli tarkoitus jatkaa seuraavana päivänä, mutta muiden otteluiden venyttyä, ottelu jouduttiin siirtämään seuraavalle päivälle. Lopulta Fleming/Skupski päihitti parivaljakon Mahut/Clément lukemin 7–6(4), 6–4, 3–6, 7–6(4).


title: Isner–Mahut-ottelu

text: Wimbledonin jälkeen pelaajat kohtasivat toisensa seuraavan kerran vuoden 2011 Hopman Cupissa. Isner voitti ottelun lukemin 6–3, 7–6(5).


title: Isner–Mahut-ottelu

text: John Isner ja Nicolas Mahut kohtasivat toisensa myös vuoden 2011 Wimbledonin avauskierroksella. Isner voitti Mahut'n luvuin 7–6(4), 6–2, 7–6(6) ottelun kestettyä tällä kertaa vain noin kaksi tuntia.


title: Isner–Mahut-ottelu

text: Entiset pelaajat ja kommentaattorit ovat kutsuneet ottelua historialliseksi ja arvelleet, että yhtä pitkää ottelua ei enää koskaan pelata. Monet kiittivät myös molempia kilpailijoita. John McEnroe sanoi: "Tämä on parasta mainosta lajillemme. Se saa minut ylpeäksi ollessani osa sitä. Emme useinkaan saa ansaitsemaamme kunnioitusta tenniksen urheilullisuudesta, mutta tämän pitäisi nostaa kunnioitusta."


title: Isner–Mahut-ottelu

text: Muut pelaajat, entiset pelaajat, tuomarit, mediakommentaattorit ja kannattajat kiittivät myös molempien pelaajien käyttäytymistä. Roger Federer sanoi ottelusta: "John tuskin liikkuu enää, mutta silti hän pystyy syöttämään hyvin. Se on niin vaikuttavaa nähdä. Tarkoitan, olin katsomassa tätä. En tiedä itkisinkö vai nauraisinko. Se oli liikaa". Novak Đoković ylisti molempia pelaajia sanomalla: "Teidän täytyy antaa heille tunnustusta. Kuka tahansa tänään voittaakin, mielestäni molemmat ovat voittajia."


title: Isner–Mahut-ottelu

text: "Sports Illustratedin" Jon Wertheim sanoi, että voitto saattaa parantaa Isnerin itsetuntoa. McEnroe arveli, että ottelu saattoi lyhentää molempien pelaajien uraa kuudella kuukaudella. Urheilukirurgi sanoi pelaajien olleen vaarassa kärsiä kuivumisesta, kuumeesta tai munuaisvaurioista pitkän ottelun aikana ja arveli, että toinen tai molemmat saattavat kärsiä "jonkinlaisesta vammasta tai pysyvästä ongelmasta seuraavan kuuden kuukauden aikana".


title: Isner–Mahut-ottelu

text: Ottelu rikkoi monia ennätyksiä:


title: Itä-Hämeen opisto

text: Itä-Hämeen opisto on perustettu vuonna 1908, ja se toimii vanhassa kulttuuri- ja kartanomiljöössä Ekon kartanossa Hartolassa. Kartanon pihapiiriä reunustavat rautakautiset uhrikivet, iäkkäät puut, Tainionvirta ja lukuisat kartanon rakennukset. Itä-Hämeen opistossa voit suorittaa lukio-opintoja aikuislukiossa sekä avoimen yliopiston opintoja oikeustieteissä, terveystieteissä ja kielissä. Lisäksi opisto tarjoaa monipuolista koulutus- ja kurssitoimintaa. Samassa pihapiirissä toimivat Linna-hotelli sekä Hartolan 18-reikäinen golfkenttä.


title: Hitachi

text: Hitachi, Ltd. () on japanilainen monikansallinen yhtiö, joka on erikoistunut korkeateknologiaan. Yhtiön päämaja sijaitsee Tokiossa, Japanissa.


title: Hitachi

text: Vuonna 2007 Hitachi oli Forbes Global 2000 -listan mukaan maailman 374:nneksi suurin yritys. Vuonna 2012 sen osa, Hitachi Automotive Systems, oli maailman 19:nneksi suurin autoteollisuuden osatoimittajayritys.


title: Hitachi

text:
Vuonna 2003 Hitachi ja Mitsubishi Electric perustivat yhteisyrityksen nimellä "Renesas Technology", josta tuli myöhemmin Renesas Electronics.
Hitachin, Mitsubishi Electricin ja NECin DRAM-muistien valmistus siirtyi Elpida Memory -yhtiölle.


title: Hitachi

text: Hitachi Electronics: valmistaa monia elektroniikkatuotteita, muun muassa televisioita, projektoreita ja nauhureita omana brändinään.


title: Hitachi

text: Hitachi Rails: suunnittelee ja valmistaa luotijunia.


title: Hitachi

text: Hitachi Global Storage Technologies: valmistaa tietokoneiden asemia.


title: Hitachi

text: Hitachi on valmistanut myös tietokoneita kuten Hitachi SR2001 -supertietokoneen.


title: Hitachi

text: HIPAC MK-1 oli yhtiön ensimmäinen digitaalinen tietokone, joka valmistui vuonna 1957.


title: Angel with a Lariat

text: Angel with a Lariat on kanadalaisen laulaja-lauluntekijä k.d. langin ja hänen taustayhtyeensä The Reclinesin studioalbumi vuodelta 1987. Yhtyeen jäseniä ei ole mainittu LP-levyllä.


title: Angel with a Lariat

text: Albumin tunnetuimpiin kappaleisiin kuuluu kakkospuolen aloittava versio Joe Southin tekemästä kappaleesta "Rose Garden". Lang on itse osallistunut viiden kappaleen tekoon.


title: Angel with a Lariat

text: Albumin on tuottanut Dave Edmunds ja levy-yhtiö on Sire Records Company, jonka osoite on ollut 75 Rockefeller Plaza, New York, New York 10019. LP-levyn luettelotunnus on 925 441-1 ja C-kasetin 925 441-4. Ranskan osalta tunnus on WE 381.


title: Angel with a Lariat

text: Yhdysvaltain ulkopuolella Sire Records Companyn asioita on hoitanut WEA International Inc. Markkinoinnista on huolehtinut Warner Bros. Records Inc., joka on Warner Communicationsin yhtiö.


title: Angel with a Lariat

text: LP-levyjen valmistukseen Euroopassa ovat osallistuneet Saksassa toimivat WEA Musik GmbH ja Record Service GmbH, Aldsdorf, jotka ovat Warner Communicationsin yhtiöitä.


title: Angel with a Lariat

text: Kannen tekoon osallistuneita ei ole mainittu LP-levyllä. Takakannen kuvassa Lang esiintyy cowgirl-asussa.


title: Angel with a Lariat

text: Sivu 1


title: Angel with a Lariat

text:
1. "Turn Me Round" (Ben Mink) – 3:13
2. "High Time for a Detour" (K.D. Lang / Ben Mink) – 4:09
3. "Diet of Strange Places" (K.D. Lang) – 3:53
4. "Got the Bull by the Horns" (Billy Jones / Amos Boyd) – 3:03
5. "Watch Your Step Polka" (K.D. Lang / Dennis Marcenko / Gordon Matthews / Tradeuz Borowiecki) – 2:01
Sivu 2


title: Angel with a Lariat

text:
1. "Rose Garden" (Joe South) – 3:19
2. "Tune into My Wave" (Ben Mink) – 3:32
3. "Angel with a Lariat" (K.D. Lang) – 3:08
4. "Pay Dirt" (K.D. Lang) – 2:09
5. "Three Cigarettes in an Ashtray" (Eddie Miller / W.S. Stevenson) – 2:25


title: Angel with a Lariat

text: Kappaleiden julkaisuyhtiöt on mainittu Iso-Britannian osalta.


title: Impressions

text: ”Impressions” on John Coltranen säveltämä jazzkappale vuodelta 1961. Coltrane nauhoitti kappaleen newyorkilaisella jazzklubilla nimeltä "Village Vanguard" ja julkaisi sen albumilla "Impressions". Nauhoituksessa soittivat Coltranen lisäksi alttosaksofonisti Eric Dolphy, pianisti McCoy Tyner, basisti Jimmy Garrison ja rumpali Elvin Jones. Coltrane nauhoitti kappaleen konsertissa useita kertoja; se on julkaistu muun muassa livealbumeilla "Live at the Vanguard", "The 1961 Helsinki Concert" ja "My Favorite Things: Coltrane at Newport".


title: Impressions

text: Sävellys on esimerkki modaalisesta jazzista. Se perustuu Ahmad Jamalin vuoden 1955 versioon kappaleesta ”Pavanne” ja on harmonialtaan identtinen Miles Davisin vuoden 1959 sävellyksen ”So What” kanssa.


title: Anabaena cylindrica

text: Anabaena cylindrica on syanobakteerien jaksoon kuuluva bakteeri. "A. cylindrica" osaa louhia sekä tuottaa happea ja typpeä jopa kasveja tehokkaammin.


title: Aitonevan rata

text: Aitonevan rata oli Kihniössä sijainnut leveäraiteinen turpeen kuljetukseen tarkoitettu pistoraide. Noin neljä kilometriä pitkä Aitonevan suolle johtanut rata erkani Parkano-Haapamäki-radalta Pettukankaan (Aitonevan) linjavaihteen kohdalta. Rata avattiin liikenteelle 31. lokakuuta 1945 ja se oli käytössä vuoteen 1999 saakka. Nykyisin turvetta kuljetetaan rekka-autoilla.


title: Aitonevan rata

text: Turvetuotantoa Aitonevalla vuodesta 1944 harjoittanut "Suo Oy" kuljetti turvevaunut Pettukankaalle ensin VR:ltä vuokratuilla vetureilla ja myöhemmin omalla veturillaan. Suo Oy:n oma veturi oli Lokomon ruotsalaisen "Slipmaterial"-yhtiön lisenssillä Suomessa valmistama ns. Bjurstöm-lokomoottori, Lokomo 2/1932. Veturi oli käytössä Aitonevalla 1945–1986 ja nykyisin se on kunnostettuna Toijalan veturimuseossa.


title: Aitonevan rata

text: Aitonevalla on tuotettu jyrsinpolttoturvetta sekä pitkälle maatunutta turvetta muun muassa puutarhakäyttöön. Turvetuotantoa nykyisin harjoittava Vapo Oy arvioi tuotannon voivan jatkua vuoteen 2015 saakka.


title: Aitonevan rata

text: Aitonevalla oli leveäraiteisen pistoradan lisäksi vielä 1970-luvulla kymmeniä kilometrejä 600mm levyistä kapearaiteista rautatietä jota käytettiin kuoritun turpeen keräämiseen suolta. Kapearaidekalusto myytiin huvipuistoihin Kalajoelle ja Ähtäriin.


title: Aitonevan rata

text: Aitonevan turvemuseossa on esillä turvetuotannossa käytettyjen koneiden ohella myös Virosta Tootsin turveradalta tuotua neuvostoaikaista 750mm kapearaidekalustoa (ESU-2 -veturi ja turvekombinaatin työläisten ruokailuvaunu).


title: Aitonevan rata

text: Museota varten ollaan myös kunnostamassa kahta Aitonevalla aikoinaan käytettyä 600mm Pedershaab-dieselveturia, joista ensimmäisenä valmistui numero 2 kesällä 2011.


title: Aitonevan rata

text: Sen valmistuttua ruokailuvaunu siirrettiin Minkiön asemalle jossa sitä on käytetty eri tapahtumissa ravintolana.


title: Valkeasuon rata

text: Valkeasuon rata oli Tohmajärvellä sijainnut leveäraiteinen turpeen kuljetukseen tarkoitettu pistoraide. Noin kahdeksan kilometriä pitkä Onkamon Valkeasuolle johtanut rata erkani Niirala-Säkäniemi-radalta Onkamon (nyk. Valkeasuo) liikennepaikan kohdalta. Rata valmistui 1970-luvun alussa, ja vuonna 1972 Vapo aloitti polttoturpeen tuottamisen Valkeasuolla. Alussa tuotanto oli hyvin työvoimavaltaista, ja suolla käytettiin neuvostovalmisteista turpeenkeruukalustoa.


title: Valkeasuon rata

text: Valkeasuon rata on purettu, ja sen pohjalla kulkee soratie. Turpeen tuotanto jatkuu edelleen. Yhteensä Valkeasuolla on tuotettu tähän mennessä 11 miljoonaa kuutiometriä turvetta.


title: Trosa

text: Trosa on samannimisen Trosan kunnan keskustaajama ja entinen kaupunki. Trosa sijaitsee Trosanjoen varrella Itämeren rannalla Södermanlandin läänissä. Läänin pääkaupunki Nyköping on 35 kilometrin päässä lounaassa. Trosa on tunnettu kylpyläpaikka, jossa on nykyään noin 5 000 asukasta. Kaupungilla ei ole rautatieasemaa, mutta läheisessä Vagnhäradin taajamassa on rautatie. Trosaa kutsutaan joskus "Maailman päätepisteeksi" (ruots. "Världens ände").


title: Trosa

text: Keskiaikainen Trosan kaupunki sijaitsi luultavasti etelään nykyisestä Trosan maaseurakunnan kirkosta Vagnhäradin lähellä. Löydöt osoittavat kaupunkimaista asutusta olleen siellä jo 1200-luvulla. Kirjallisissa lähteissä kaupunki mainitaan ensimmäistä kertaa vuonna 1383, ja ensimmäinen kaupunkiprivilegiokirje on vuodelta 1454. Maankohoamisen vuoksi kaupunki siirrettiin 1600-luvun alussa nykyiselle paikalleen. Uudet kaupunkiprivilegiot Trosalle myönsi Kaarle IX vuonna 1610. Kaupunki muodosti oman Trosan kaupunkiseurakunnan.


title: Trosa

text: Vuoden 1862 kunnallislakien myötä Trosan kaupungista tuli yksi kunnallishallinnollinen yksikkö. 1930-luvulla Trosa oli Ruotsin pienimpiä kaupunkeja alle 1 000 asukkaallaan. Siitä huolimatta kaupungissa oli oma tuomioistuin vuoteen 1947. Tuolloin maistraatti ja raastuvanoikeus lakkautettiin ja kaupunki liitettiin Nyköpingin tuomiokuntaan.


title: Trosa

text: Trosan kaupungin ympäristössä tehtiin kuntaliitoksia, mutta kaupungin rajoihin ne eivät vaikuttaneet. Vuonna 1971 Trosan kaupungista tuli Trosan kunta, kun Ruotsi siirtyi yhteen kuntamuotoon. Vuonna 1974 kaupunki liitettiin Nyköpingin kuntaan. Nykyinen Trosan kunta erotettiin Nyköpingistä vuonna 1992. Se käsittää muitakin alueita kuin vanhan Trosan kaupungin.


title: Trosa

text: Vanha Trosan kaupunki kattoi kaupunkialueen Trosanjoen suulla sekä joitakin saaria Trosan saaristossa. Näistä saarista Öbolandet oli suurin.


title: Yhdistyneiden kansakuntien lento 834

text: Yhdistyneiden kansakuntien lennon 834 onnettomuus tapahtui 4. huhtikuuta 2011, kun Georgian Airwaysin Yhdistyneille kansakunnille operoima Bombardier CRJ100ER tuhoutui osuttuaan kiitotiehen N'Djilin kansainvälisellä lentoasemalla yrittäessään laskeutumista. Koneessa oli 29 matkustajaa ja neljä miehistön jäsentä. Yhtä kongolaista toimittajaa lukuun ottamatta kaikki menehtyivät turmassa.


title: Yhdistyneiden kansakuntien lento 834

text: Kone lensi aiemmin päivällä Gomasta Kisanganiin, josta se jatkoi matkaansa Kongon demokraattisen tasavallan pääkaupunkiin Kinshasaan. Viimeisen osuuden välimatka oli noin 1 220 kilometriä. Lentoa operoi Georgian Airways, ja se oli osa Yhdistyneiden kansakuntien MONUC-operaatiota. Yhdistyneillä kansakunnilla on Kongon demokraattisessa tasavallassa viikossa satoja lentoja, sillä ilmakuljetus on parhaita keinoja liikkua epävakaassa maassa.


title: Yhdistyneiden kansakuntien lento 834

text: Onnettomuuskone oli kanadalaisen Bombardierin vuonna 1995 valmistama Bombardier CRJ100ER -tyyppinen matkustajakone, joka alun perin toimitettiin ranskalaiselle Brit Airille rekisterillä F-GRJA. Kone oli muutaman kuukauden varastoituna Exeterissä ennen kuin se myytiin Georgian Airwaysille syyskuussa 2007. Yhdistyneet kansakunnat vuokrasi koneen käyttöönsä MONUC-operaatiota varten.


title: Yhdistyneiden kansakuntien lento 834

text: Kone tuhoutui laskeutuessan kiitotielle 24 noin kello 14:00 paikallista aikaa (13:00 UTC). METAR-tietojen mukaan tapahtumapaikalla vallitsi erittäin sateinen ja huono sää. Silminnäkijän mukaan kone olisi joutunut tuulisheariin. Yhdistyneiden kansakuntien virallisen tiedon mukaan kone epäonnistui laskeutumisessa, repesi kahteen osaan ja syttyi tuleen. Onnettomuudesta selvinneen kongolaisen toimittajan mukaan huonolla säällä oli osaa onnettomuuteen.


title: Yhdistyneiden kansakuntien lento 834

text: Koneessa olleista 33 ihmisestä selvisi onnettomuudessa vain yksi, kongolainen toimittaja Francis Mwamba. Viittä matkustajaa lukuun ottamatta koneen muut matkustajat olivat Yhdistyneiden kansakuntien työntekijöitä, muun muassa rauhanturvaajia, avustustyöntekijöitä ja vaalitarkkailijoita.


title: Yhdistyneiden kansakuntien lento 834

text: Konetta lensi Georgian Airwaysin georgialainen miehistö.


title: Yhdistyneiden kansakuntien lento 834

text: Koneen mustat laatikot on löydetty ja paikalliset tutkijat ovat aloittaneet niiden läpikäynnin. MONUC on myös perustanut oman työryhmän, joka on aloittanut onnettomuuden läpikäymisen ja tutkimisen.


title: Yhdistyneiden kansakuntien lento 834

text: Yhdistyneet kansakunnat piti hiljaisen hetken onnettomuudessa menehtyneiden muistolle.


title: Malmköping

text: Malmköping on taajama Flenin kunnassa Södermanlandin läänissä, 75 km Tukholmasta länteen. Vuoden 2010 lopussa siellä oli 1 977 asukasta. Malmköping on myös entinen kauppala.


title: Malmköping

text: Malmköpingissä sijaitsi ennen Strängnäsiin siirtoa Södermanlandin rykmentin (ruotuväen) harjoituspaikka, Malma hedissä.


title: Yanceyn piirikunta

text: Yanceyn piirikunta on Pohjois-Carolinan osavaltioon kuuluva metsäinen ja vuoristoinen piirikunta, jonka pinta-ala on 809 neliökilometriä ja väkiluku vajaat 18 000. Sen alueella sijaitsee viisi korkeinta vuorenhuippua Mississippijoen itäpuolisessa osassa Yhdysvaltoja – niistä korkein on 2 037 metrin korkeuteen kohoava Mount Mitchell.


title: Nyköping

text: Nyköping on entinen kaupunki ja nykyinen Nyköpingin kunnan keskustaajama. Nyköping on myös Södermanlandin läänin pääkaupunki ja kuuluu samannimiseen Södermanlandin historialliseen maakuntaan. Kaupunkitaajama sijaitsee jokisuussa Itämeren rannikolla. Vuoden 2010 lopussa taajamassa oli 29 891 asukasta.


title: Nyköping

text: Jo 1100-luvulla Nyköping oli huomattava markkinapaikka. Birger Jarl alkoi rakennuttaa sinne Nyköpingshusin linnaa vuonna 1253. Linnan historiasta muistetaan Nyköpingin pidot vuonna 1317. Linna paloi pahoin 1600-luvulla, ja sen raunioista vietiin rakennusaineita Tukholman linnoittamiseen. Merkittäviä rakennuksia ovat myös Pyhän Nikolauksen kirkko ja Allhelgonakyrkan 1200-luvulta.


title: Nyköping

text: Nykyään kaupungissa on monipuolista teollisuutta. Ryanairin "Tukholman lennoillaan" käyttämä Skavstan lentoasema sijaitsee noin seitsemän kilometrin päässä kaupungista. Tämä entinen sotilaslentokenttä on Ruotsin kolmanneksi vilkkain lentokenttä. Sitä käyttää myös WizzAir.


title: Nyköping

text: Anna Lindh asui 1990-luvulta kuolemaansa asti Nyköpingissä, ja kulki päivittäin junalla Tukholmaan kuten monet muutkin Nyköpingin asukkaat.


title: Hans Moravec

text: Hans Moravec (s. 30. joulukuuta 1948 Itävalta) on vieraileva opettaja Carnegie Mellon -yliopistossa. Hän on tunnettu teknologian kehityksen vaikutusta käsittelevistä akateemisista kirjoituksista ja töistään, jotka käsittelevät robotiikkaa ja tekoälyä. Näin lukuisien transhumanismi-julkaisujen myötä Moravec kuuluu myös tulevaisuudentutkijoiden joukkoon.


title: Öiseen aikaan

text: Öiseen aikaan on E. Sarmo & Eliten studioalbumi vuodelta 1987. LP-levyn etiketissä on otsikkona pelkästään yhtyeen nimi.


title: Öiseen aikaan

text: Tuotanto on yhtyeen omaa käsialaa ja levymerkki on Välilevy. Albumin on äänittänyt Juha Heininen Millbrook-studiossa. Kansitaiteilijat ovat Lauri Astala  ja Jouko Vatanen, ja kannen on valmistanut Kirjapaino E. Kuronen. Kannen kääntöpuolella on ryhmäkuva yhtyeen jäsenistä.


title: Öiseen aikaan

text:
A-puoliB-puoli
Lisäksi kappaleilla "Kaivopuiston laiturilla" ja "Hiljaiset pojat" on mukana pasunisti Kurt Lindblad.


title: Grenivík

text: Grenivík on kylä Islannissa. Se on osa Grítubakkahreppur-aluetta, itäistä Eyjafjörður-vuonoa. Asukasluku on noin 377, joista lähes 300 asuu kylässä ja lähes 100 maaseudulla kylästä etelään. Kylä sijaitsee 1 167 metriä korkean Kaldbakur-vuoren vieressä. Ylös vuorelle johtaa mielenkiintoisia vaellusreittejä, ja niille, jotka haluavat helpompia reittejä, Þengilshöfði on hyvä vaihtoehto. Þengilshöfði-vuori on 260 metriä korkea ja sijaitsee Grenivíkistä etelään. Alueen muut vuoret, kuten Blámannshattur ja Laufáshnjúkur, ovat vaikeampia kiivetä.


Jääkiekon 2. divisioonan maailmanmestaruuskilpailut 2012 pelattiin 2. huhtikuuta - 18. huhtikuuta 2012 Islannissa ja Bulgariassa. Kummassakin lohkossa pelattiin 15 ottelua.


title: Jääkiekon 2. divisioonan maailmanmestaruuskilpailut 2012

text:
Reykjavik, Islanti
Sofia, Bulgaria


text: Maalivahdit, jotka ovat pelanneet vähintään 40% joukkueensa peleistä.


text: Maalivahdit, jotka ovat pelanneet 40% joukkueensa peleistä.


title: Gerhard Domagk

text: Gerhard Domagk (30. lokakuuta 1895 – 24. huhtikuuta 1964) oli saksalainen lääkäri.


title: Gerhard Domagk

text: Hän toimi saksalaisen väritehtaan tieteellisenä johtajana ja huomasi vuonna 1932, että väriaineeksi kehitetty prontosiili tehosi hiirien streptokokki-infektioihin. Tehoaine ei kuitenkaan ollut värimolekyyli, vaan sen aktiivinen hajoamistuote, sulfaniiliamidi. Siitä kehitettiin satoja johdannaisia. Se tehosi erityisesti streptokokkitulehduksiin, kuten lapsivuodekuumeeseen ja reumakuumeeseen. Hänelle myönnettiin tästä keksinnöstä Nobelin lääketieteen palkinto vuonna 1939.


Jääkiekon alle 18-vuotiaiden maailmanmestaruuskilpailut 2012 pelattiin Tšekissä huhtikuussa 2012. Maailmanmestaruuden voitti Yhdysvallat. Pääsarjan kisat
1. divisioona A-Lohko


title: Jääkiekon alle 18-vuotiaiden maailmanmestaruuskilpailut 2012

text:
B-lohko
2. divisioona A-lohko


text:
B-lohko
3. divisioona


text: Tanska tippui 1. divisioonaan ja Slovakia nousi pääsarjaan ensi vuodeksi.


title: Paholaisen biografia

text: Paholaisen biografia: Pahan olemus, historia ja tulevaisuus on Kari Kuulan kirja kristinuskon paholaisesta. Teoksen on julkaissut Kirjapaja vuonna 2010. Kuulan aikaisempi samaa aihepiiriä käsittelevä teos oli "Helvetin historia".


title: Eyjafjörður

text: Eyjafjörður on Pohjois-Islannin keskiosan pisin vuono. Se on pitkä ja nuolenmuotoinen, ja sen pituus on 60 km. Sen suurin leveys on 25 km Siglunesin ja Gjögurtán kohdalla vuonon suuaukolla. Suurin osa vuonoa on kuitenkin leveydeltään 6-10 kilometriä. Eyjafjörðurin länsipuolella on kaksi pienempää vuonoa Ólafsfjörður ja Héðinsfjörður.


title: Sliver

text: Sliver voi tarkoittaa seuraavia asioita:


title: Hallintakäsitys

text: Hallintakäsitys () on sosiaalipsykologian käsite, jolla viitataan yksilön käsitykseen omasta kyvystään hallita häneen vaikuttavia tapahtumia. Käsitteen toi julkisuuteen Julian B. Rotter vuonna 1954, ja sillä on ollut huomattava vaikutus persoonallisuustutkimukseen.


title: Hallintakäsitys

text: Hallintakäsitys voidaan jakaa kahteen osaan: sisäiseen ja ulkoiseen. Yksilöt, joiden sisäinen hallintakäsitys on korkea, uskovat voivansa ohjata tapahtumia ympärillään. Korkean ulkoisen hallintakäsityksen omaavat uskovat esimerkiksi vaikutusvaltaisten ihmisten, kohtalon tai sattuman ohjaavan elämäänsä.


title: Hallintakäsitys

text: Ne, joiden sisäinen hallintakäsitys on korkea, ohjailevat elämäänsä tehokkaammin, ovat useammin kiinnostuneita poliittisesta vaikuttamisesta ja pyrkivät todennäköisemmin vaikuttamaan muihin ihmisiin verrattuna korkean ulkoisen (tai matalan sisäisen) hallintakäsityksen omaaviin. Sisäisen hallintakäsityksen tyyppi uskoo todennäköisemmin työnsä kantavan hedelmää. He ovat aktiivisempia tilannekohtaisen tiedon hankkimisen suhteen.


title: Hallintakäsitys

text: Hallintakäsitys on Julian B. Rotterin vuonna 1954 julkituoma sosiaalisen oppimisen teoria. Lefcourt (1976) kuvaili "koettua hallintakäsitystä" () seuraavasti: "Koettu käsitys määritellään yleiseksi odotukseksi sisäisistä vahvistuksista ulkoisten sijaan." (Lefcourt 1976, p. 27) Varhainen työ vahvistamisenhallinnan odotuksia () koskien tehtiin 1950-luvulla Ohion osavaltionyliopistolla. Tätä edelsivät William H. Jamesin tutkimuksen koskien odotusvaihdosten () kahta tyyppiä:Tällä kentällä tehty työ sai psykologit arvelemaan, että ihmiset, jotka olivat taipuvaisempia käyttäytymään tyypillisten odotusvaihdosten mukaisesti, olivat niitä jotka todennäköisemmin katsoivat onnistumisiensa olevan omien kykyjensä ansiota — kun taas epätyypillisten odotusvaihdosten mukaisesti käyttäytyvät selittivät onnistumisiaan useammin sattumalla. Tämän perusteella tulkittiin ihmisten jakautuvat niihin, jotka vetoavat kykyihin (sisäinen syy) ja niihin, jotka vetoavat tuuriin (ulkoinen syy).


title: Hallintakäsitys

text: Vuonna 1966, Rotter julkaisi alaa mullistavan artikkelin "Psychological Monographs" -julkaisussa. Siinä Rotten tiivisti oman ja oppilaidensa, monilta osin aiemmin julkaisemattoman tutkimustyön yli kymmenen vuoden ajalta. Aikainen merkki konseptin sovelluksesta oli Lefcourtin ajatus liittää käsite opittuun avuttomuutteen ().


title: Hallintakäsitys

text: Rotter (1975) muistutti sisäisyyden ja ulkoisuuden edustavan kahta ääripäätä. Esimerkiksi vahvan sisäisen hallintakäsityksen omaava opiskelija voi uskoa arvosanojensa olevan oman työnsä tulosta, kun taas vahva ulkoinen hallintakäsitys ajaa uskomaan arvosanojen johtuvan enemmänkin hyvästä tai huonosta tuurista, tai vaikkapa opettajan arvostelutyylistä. Näin ollen vahvan ulkoisen tyypin omaavat näkevät todennäköisesti vähemmän vaivaa onnistumisensa eteen. Tämä viittaa hallintakäsityksen vaikuttavan vahvasti yksilön motivaatioon tavoitteidensa suorittamiseksi, ja korkean sisäisen hallintakäsityksen olevan yhteydessä yksilön suoritustarpeeseen tai saavutusmotivaatioon (N-Ach, need for achievement). Ulkoisen hallintakäsityksen tyypit tapaavat olla stressaantuneempia ja alttiimpia masennukselle. (Benassi, Sweeney & Dufour, 1988)


title: Hallintakäsitys

text: Kuuluisin kaavake hallintakäsityksen mittaamiseen on Rotterin (1966) yhteensä 29-kohtainen kysely. Tätä edelsi Bialerin 23-kohtainen kaavake vuodelta 1961. Näiden lisäksi on kehitelty muitakin kyselyitä, kuten Likertin psykometriseen asteikkoon pohjautuva W.H. Jamesin kaavake ja "The Duttweiler Control Index". Furnham ja Steele (1993) pitivät Duttweilerin asteikkoa kaikkein luotettavimpana aikuisten hallintakäsityksen mittaamiseen.


title: Terraria

text: Terraria on kaksiulotteinen toimintaseikkailupeli, jossa pelaaja mm. tutkii maailmaa, rakentaa erilaisia rakennelmia ja taistelee hirviöitä vastaan. Terrarian julkaisi indie-pelistudio Re-Logic 16. toukokuuta 2011. Terrarian PlayStation 3 -versio julkaistiin 26. maaliskuuta 2013, ja heti seuraavana päivänä, 27. maaliskuuta 2013 julkaistiin Xbox Livessä Terrarian Xbox 360 -versio. Pelin Konsoliversioiden julkaisija on 505 Games ja kehittäjä Engine Software. Mobiililaitteille ja Nintendo 3DS:lle pelin on sovittanut Codeglue.


title: Terraria

text: Terraria on saanut paljon vaikutteita Minecraftista sekä klassisista Nintendo-peleistä, kuten Metroidista. Pelin graafinen tyyli muistuttaa SNES:in 16-bittisiä spritejä.


title: Terraria

text: Terrariassa voi luoda oman hahmon, jonka ulkonäköä ja vaatteita voi muuttaa. Pelissä voi louhia mineraaleja, kuten rautaa ja kultaa ja valmistaa niistä työkaluja, aseita ja muita esineitä. Pelaajan pitää rakentaa oma talo, sillä yöllä zombit ja muut hirviöt kulkevat maan päällä, ja ilman erillisiä aseita tai haarniskaa, voi olla vaikea selvitä. Pelissä on useita kasvillisuusvyöhykkeitä ("biome") kuten viidakko, aavikko, meri jne. ja erilaisia maanalaisia rakennuksia ja luolia jotka ovat täynnä hirviöitä. Pelissä on myös useita päävastuksia ("boss") joita surmaamalla saa arvokkaita esineitä, joita edellytetään pelissä edistymiseen. Kun pelaaja tappaa "Wall of Flesh"-päävastuksen, maailmaan ilmestyy uudenlaisia vaarallisempia hirviöitä sekä arvokkaita mineraaleja, toisin sanoen peli siirtyy "hardmode"-tilaan.


title: Terraria

text: Luomallaan hahmolla voi myös siirtyä maailmasta toiseen, jolloin pelaajalla olevat tavarat pysyvät mukana.Terraria julkaistiin 16. toukokuuta 2011 verkkokauppa Steamissa. Ilman markkinointikampanjaa yhden päivän sisällä Terraria myi yli 50 000 kopiota Steamissa ja parhaimmillaan 17 121 pelaajaa pelasi Terrariaa samaan aikaan. Terraria oli päivän toiseksi myydyin ja kuudenneksi pelatuin peli Steamissa.


title: Terraria

text: Terraria on ohjelmoitu C#:lla, minkä johdosta se on ollut mahdollista julkaista myös Xbox 360 -pelikonsolille. Julkaisun jälkeen peliä päivitettiin usein uudella sisällöllä, kuten esineillä, NPC-hahmoilla ja vihollisilla. Satunnaisesti generoituihin maailmoihin suunniteltiin myös uusia aluetyyppejä, eli Terrarian biomeja. Helmikuussa 2012 kehittäjät ilmoittivat etteivät aio jatkaa aktiivista pelinkehitystä, mutta julkaisevat viimeisen bugikorjauspäivityksen. Tästä kaikesta huolimatta pelin kehitystä jatkettiin fanien palautteen vuoksi ja pelistä ilmestyi suuri päivitys numeroltaan 1.2 lokakuun 2. päivä 2014, ja 1.3-versio julkaistiin 30. kesäkuuta 2015.


title: Matias Saxberg

text: Matias Saxberg (s. 1787- k. 1. lokakuuta 1861, Keuruu) oli suomalainen lukkari ja murhamies Keuruun pitäjästä.


title: Matias Saxberg

text: Saxberg toimi Keuruun pääseurakunnan lukkarina vuosina 1816-1861. Hänen veljenpoikansa oli kansan-pelimanni Herman Saxberg.


title: Matias Saxberg

text: Saxbergin sanotaan olleen virkaansa sopimaton. Hän harjoitti laajaa rahanlainaustoimintaa, ja kerrotaan, että hänellä olisi ollut parikymmentä aviotonta lasta eri puolilla pitäjää .


title: Matias Saxberg

text: Lukkarina toimiessaan hän murhasi paljain käsin pahoinpitelemällä nuoren paimentytön 23.8.1839. Murha tapahtui hänen viran puolesta saamallaan pellolla lähellä hänen omaa Könttärin tilaansa. Paimentyttö oli 21-vuotias Eeva Maria Matintytär ja hänen paimentamansa karja oli päässyt lukkarin pellolle syömään. Eeva Marian ruumiinavauksen suoritti sen aikainen piirilääkäri Wolmar Schildt.


title: Matias Saxberg

text: Oikeudessa Saxberg tuomittiin aluksi kuolemaan, samoin Vaasan hovioikeudessa, mutta senaatin oikeusosaston käsittelyn jälkeen tuomio muutettiin 144 hopearuplan sakkorangaistukseksi ja yhden päivän kirkkorangaistukseen (ts. häpeärangaistukseksi kirkon häpeäpenkissä).


title: Matias Saxberg

text: Kuolemantuomion muututtua sakkorangaistukseksi Saxberg jatkoi Keuruun pääseurakunnan lukkarina. Vuonna 1861 Saxberg avopuolisoineen joutui kaksoismurhan uhriksi. Murhat teki kolme Antti Könttärin palkkaamaa työmiestä. Syynä murhiin pidettiin kiistaa syytingistä.


title: Matias Saxberg

text: Murhasta ja sen vaikutuksista on kirjoitettu varmuudella ainakin kaksi arkkiveisua. Professori Matti Peltonen on löytänyt arkistoista yhden. Toisen arkkiveisun löysi bibliofiili Pekka Moisio vuonna 2009 eräästä 1840-luvulla käsinkirjoitetusta laulukirjasta .


title: Matias Saxberg

text: Murhasta kerrotaan Lydia Hällforsin muistelmissa, joka on ensimmäinen suomenkielisen naisen kirjoittama omaelämäkerta .


title: Karavaanarit (televisiosarja)

text: Karavaanarit on suomalainen televisiosarja. Ohjelman 40-osainen ensimmäinen tuotantokausi esitettiin MTV3-kanavalla 30. toukokuuta – 25. elokuuta 2011. Sarjaa esitettiin maanantaisin, tiistaisin ja keskiviikkoisin kello 19.30 (viimeisellä esitysviikolla myös torstaina). Sarjan toinen kausi alkoi MTV3-kanavalla 11. kesäkuuta 2012. Toinen kausi sisältää 36 osaa ja sitä esitettiin edellisen kesän tapaan maanantaista keskiviikkoon.


title: Karavaanarit (televisiosarja)

text: Ohjelmassa seurataan karavaanareiden elämää Suomen leirintäalueilla, sekä leirintäalueyrittäjien Päivin ja Hanskin ja talonmies Jussin elämää Camping Messilässä. Sarjassa esiintyy useita julkisuuden henkilöitä, muun muassa Noora Hautakangas, Wilma Schlizewski, Timo T. A. Mikkonen, Jutta Gustafsberg, Kristiina Wheeler, Cheek, Uniikki, Iso H, Ilkka Vainio ja Big Brother-voittaja Janica Kortman.


title: Karavaanarit (televisiosarja)

text: Sarjan tunnusmusiikkina on Niklas Saarelan versio alun perin Samuli Edelmannin levyttämästä kappaleesta "Karavaanari".


title: The Arch

text: The Arch on pilvenpiirtäjä Hongkongin kaupungissa Kiinan kansantasavallassa. The Arch -pilvenpiirtäjä on 231 metriä korkea. The Archia alettiin rakentaa vuonna 2002 ja se valmistui vuonna 2006. Pilvenpiirtäjän nimi The Arch (suom. 'Kaari') tulee siitä, että se on kaaren muotoinen. The Arch on kolmanneksi korkein asuinrakennus Hongkongissa.


title: Euroopan rahoituksenvakautusmekanismi

text: Euroopan rahoituksenvakausmekanismi (ERVM; , EFSM) on Euroopan komission alainen hätärahoitusohjelma, joka kerää markkinoilta rahaa käyttäen Euroopan unionin budjettia vakuutena. Budjetin kautta kaikki 27 EU:n jäsenvaltiota ovat osallisina ERVM:n mahdollisissa lainoissa kriisimaille.


title: Euroopan rahoituksenvakautusmekanismi

text: ERVM:n lainojen yhteenlaskettu summa on rajoitettu 60 miljardiin euroon. Erillisellä Euroopan rahoitusvakausvälineellä (ERVV; , EFSF) kapasiteetti on 440 miljardia euroa.


title: Euroopan rahoituksenvakautusmekanismi

text: Sekä ERVM että ERVV aiotaan heinäkuussa 2012 korvata Euroopan vakausmekanismilla (EVM; ).


title: Bruce Spencer

text:
Bruce Spencer on yhdysvaltalainen rumpali, rummunsoitonopettaja, laulaja, säveltäjä ja tuottaja.
Hänet tunnetaan parhaiten rokkitriosta The 77s.
Spencer on myös soittanut rumpuja artisteille kuten Wynona Judd, Charlie Peacock, Brent Bourgeois ja Roger Smith.


title: The 77s

text: The 77s (vaihtoehtoisesti The Seventy Sevens tai The 77's) on vuonna 1979 perustettu yhdysvaltalainen kristillinen rokkibändi. Siihen kuuluu kitaristi/laulaja Michael Roe, basisti Mark Harmon ja rumpali Bruce Spencer. The 77s:in alkuperäinen nimi oli Scratch Band, mutta se vaihtoi sen nykyiseen muotoonsa vuonna 1982.


title: Jan Charouz

text: Jan Charouz (s. 17. heinäkuuta 1987 Praha) on tšekkiläinen moottoriurheilija. Hän ajoi kerran vapaissa harjoituksissa vuonna 2011.


title: Jan Charouz

text: Hän aloitti uransa Karting-sarjoissa, joista hän siirtyi Formula BMW ADAC -sarjaan vuonna 2003. Vuonna 2004 hän sijoittui sijalle 21. Vuonna 2005 Charouz kilpaili Italian Formula 3000 -sarjassa sijoittuen 11:nneksi. Hän edusti Tšekkiä A1 Grand Prix -kaudella 2005-06 ja 2006-07 sijoittuen molemmilla kerroilla 12:nneksi. Charouz voitti International Formula Master -sarjan mestaruuden vuonna 2006 omassa Charouz Racing -tallissaan. Vuonna 2007 Charouz kilpaili Le Mans Series -sarjoissa sijoittuen 16:nneksi ja kymmenenneksi. Seuraavana vuonna hän oli sarjan viides. Hän myös sijoittui kahdeksanneksi Le Mansin 24 tunnin ajossa. Seuraavana vuonna hän sijoittui yhdeksänneksi. Vuonna 2009 Charouz voitti Le Mans Series -sarjan mestaruuden Aston Martinilla. Hän ajoi myös neljänneksi Le Mansin 24 tunnin kilpailussa. Vuonna 2010 Charouz toimi Renault'n F1-tallin testikuljettajana. Hän kilpaili myös World Series by Renault -sarjassa sijoittuen 18:nneksi. Hän ajoi myös neljänneksi Auto GP -sarjassa ja seitsemänneksi Le Mansin 24 tunnin kilpailussa. Vuonna 2011 Charouz kilpaili Formula Renault 3.5 -sarjassa. Hän keräsi 10 pistettä. Hän pääsi ajamaan marraskuussa ajetun GP2-sarjan ulkopuollisen GP2-finaallin Carlin-tallissa. Hän ajoi Brasiliassa Interlagosin radalla Hispanian F1-autolla perjantaina vapaissa harjoituksissa. Hänestä tuli näin ollen toinen tšekkiläinen, joka on ajanut F1-autoa F1-viikonloppuna. Edellisen kerran F1-autoa ajoi vuonna vuonna 2001 tšekkiläinen Tomas Enge.


title: Meri-Maari Mäkinen

text: Meri-Maari Mäkinen (s. 26. helmikuuta 1992, Vantaa) on suomalainen vammaisuimari. Turkulaistunut Mäkinen edustaa Raision Urheilijoita. Mäkisen valmentajana toimii Raision Urheilijoiden päävalmentaja Hanna Paatos. Mäkinen valittiin vuoden vammaisuimariksi vuonna 2010. Mäkisen päälaji on 200 metrin sekauinti ja sivulajeja ovat 100 m rintauinti, 100 m vapaauinti, 50 m vapaauinti, 50 m perhosuinti perhosuinti ja 100 m selkäuinti. Vammaluokitukseltaan Mäkinen on S7 (vapaa- ja selkäuinti), SM7 (sekauinti) ja SB7 (rintauinti). Mäkinen opiskeli Mäkelänrinteen lukiossa ja valmistui ylioppilaaksi syksyllä 2011.


title: Meri-Maari Mäkinen

text: Arvokisat:


title: Meri-Maari Mäkinen

text: Muut saavutukset:


title: José Juan Barea

text: José Juan Barea (s. 26. kesäkuuta 1984 Mayagüez) on puertoricolainen koripalloilija, joka edustaa nykyisin Dallas Mavericksia.


title: José Juan Barea

text: Barea pelasi kotimaassaan Indios de Mayagüezin paidassa vuosina 2001–2002. Kaudet 2002–2006 hän pelasi yliopistokoripalloa Northeasternin yliopistossa. Bareaa ei varattu NBA:han, vaan hän liittyi Dallas Mavericksin joukkueeseen vapaana pelaajana. Ensimmäisellä kaudellaan hän pelasi vain muutamia minuutteja peliä kohden ja teki 2,4 pistettä ottelua kohden. Tammikuussa 2007 Barea luovutettiin D-liigan Fort Worth Flyersiin kahdeksan ottelun ajaksi, jolloin hän teki 27,3 pistettä ja antoi 7,8 syöttöä ottelua kohden. Loppukaudeksi hän palasi Dallasiin.


title: José Juan Barea

text: Kausi 2010–2011 oli Barean siihenastisen uran tilastollisesti paras NBA-kausi. Hän teki runkosarjassa 9,5 pistettä ottelua kohden ja pelasi edelliskausia enemmän. Vuonna 2011 hän siirtyi Minnesota Timberwolvesiin nelivuotisella sopimuksella. Barea paransi kaudella 2011–2012 kausikohtaista piste-ennätystään 11,3 pisteeseen, minkä lisäksi hän antoi 5,7 syöttöä ottelua kohden. Hän palasi Dallasiin vuonna 2014. Kaudella 2017–2018 hän teki 11,6 pistettä ja antoi 6,3 koriin johtanutta syöttöä ottelua kohden. Myös levypalloissa hän teki kausiennätyksensä 2,9.


title: Pisa Centralen rautatieasema

text: Pisa Centralen rautatieasema () on italialaisen Pisan kaupungin keskusasema ja yksi Toscanan rautatieliikenteen tärkeimmistä solmukohdista. Asemalta on kaukoliikennettä Pisa–Livorno–Rooma-, Pisa–La Spezia–Genova- ja Pisa–Firenze-rataosuuksilla. Lähiliikennettä puolestaan on Luccan ja Pisan lentoaseman suuntiin.


title: Pisa Centralen rautatieasema

text: Asema avattiin alkujaan vuonna 1844, mutta 1870-luvulla vanha asema muutettiin tavarapihaksi ja nykyinen asemarakennus rakennettiin. Asema kärsi pahoin toisessa maailmansodassa.


title: Japanese Hospitality

text: Japanese Hospitality on Warmenin neljäs studioalbumi, joka julkaistiin 24. elokuuta 2009 levymerkillä Spinefarm Records.


title: Haahla

text: Haahla, josta käytetään myös nimitystä haahlat, on säädettävä kaksiosainen S-koukku, jolla esimerkiksi pata voidaan ripustaa tulen yläpuolelle. Korkeutta säädetään yläkoukun varren hammastuksella, jossa alempi koukku riippuu lenkin varassa.


title: Mitja Robar

text: Mitja Robar (s. 4. tammikuuta 1983 Maribor, Slovenia) on slovenialainen jääkiekkoilija, pelipaikaltaan puolustaja. Hän siirtyi tammikuussa 2012 DEL-liigan Krefeld Pinguineen. Hän on pelannut Slovenian maajoukkueessa neljissä MM-kilpailuissa. Hän on pelannut kotimaansa Slovenian lisäksi Ruotsissa ja Suomessa. Robar on pelityyliltään peruspuolustaja, jonka vahvuudet ovat kiekollisessa pelissä. Hän pelaa leftiltä.


title: Mitja Robar

text: Robar on HK Mariborin kasvatti. Hän oli seuran edustusjoukkueen mukana ensimmäisen kerran kaudella 1999–2000, mutta ei päässyt pelaamaan Slovenian liigassa. Kahdella seuraavalla kaudella Robar sai enemmän vastuuta Mariborissa, mutta ei noussut vielä joukkueen vakiokokoonpanoon. Kaudella 2002–2003 Robar pelasi Slovenian pääsarjassa 24 ottelussa ja teki tehopisteet 9+14=23, joilla hän oli koko seuran paras pistemies. Kauden aikana hän pelasi myös Mariborin alle 20-vuotiaiden juniorijoukkueessa. Kaudella 2003–2004 Robar pelasi Mariborin lisäksi pääsarjaa Slavija Ljubljanassa. Kausilla 2004–2005 ja 2005–2006 Robar pelasi Interligaa ja Slovenian liigaa Olimpija Ljubljanassa.


title: Mitja Robar

text: Kaudeksi 2006–2007 Robar siirtyi HK Jeceniceen, jossa hän pelasi Itävallan pääsarjassa EBEL:ssä 50 ottelua ja oli liigan puolustajien pistepörssin paras tehopistein 7+22=29. Hän pelasi kaudella myös yhden ottelun Jesenicen kakkosjoukkueessa Slovenian liigassa. Seuraavalla kahdella kaudella Robar kärsi lievästi loukkaantumisista, mutta oli mukana kummallakin kaudella pudotuspeleissä. Jesenice voitti kummallakin kaudella Slovenian mestaruuden. Kaudella 2007–2008 Robar pelasi EBEL:ssä 28 runkosarjaottelussa ja pudotuspeleissä viisi ottelua. Hän ei pelannut Slovenian liigan runkosarjassa, mutta oli mukana pudotuspeleissä kahdeksassa ottelussa kun Jesenice voitti mestaruuden. Kaudella 2008–2009 Robar pelasi EBEL:ssä 51 ottelua tehopistein 1+14=15 ja pelasi pudotuspeleissä viisi ottelua. Slovenian liigassa hän ei ollut joukkueen mukana runkosarjassa, mutta pudotuspeleissä hän pelasi kuusi ottelua.


title: Mitja Robar

text: Jesenice voitti kaudella 2009–2010 Slovenian mestaruuden, mutta Robar pelasi pudotuspeleissä vain yhden ottelun. EBEL:ssä hän pelasi 46 runkosarjaottelua tehopisteillä 11+9=20. Kaudella 2010–2011 Robar nimettiin Jesenicen kapteeniksi, ja hän oli tehopisteillä 5+26=31 joukkueen puolustajien paras pistemies EBEL:ssä. Kausi päättyi Jesenicen Slovenian mestaruuteen. Robarille mestaruus oli neljäs peräkkäinen. Hän pelasi neljä pudotuspeliottelua ja neljä ottelua Slovenian liigan runkosarjassa.


title: Mitja Robar

text: Heinäkuussa 2010 Robar teki koeaikasopimuksen Ruotsin Elitserienin nousijajoukkue Växjö Lakersin kanssa. Hänet lainattiin koeajalla heti kauden 2011–2012 alussa Allsvenskanin Oskarshamniin. Robar pelasi Oskarshamnissa yhdeksän ottelua tehopistein 0+3=3, kunnes jätti seuran lokakuussa 2011. Lokakuussa 2011 Robar teki 1+1-vuotisen pelaajasopimuksen SM-liigaseura Rauman Lukon kanssa. Hän pelasi Lukossa ensimmäisen ottelunsa 21. lokakuuta HPK:ta vastaan ja sai ottelussa jääaikaa 16,30 minuuttia. Robar on SM-liigahistorian neljäs slovenialaispelaaja, kun häntä aiemmin SM-liigassa ovat pelanneet vain Nik Zupančič, Ivo Jan ja Miha Rebolj. Hän ei pystynyt vakiinnuttamaan paikkaansa Lukossa ja pelasi seurassa vain 11 ottelua, kunnes hänen sopimuksensa purettiin. Tammikuussa Robar teki sopimuksen DEL-liigan Krefeld Pinguinen kanssa.


title: Mitja Robar

text: Robar on edustanut Slovenian maajoukkuetta useassa ikäluokassa. Robar pelasi MM-kilpailuissa vuosina 2005, 2006, 2008 ja 2011.


title: Mitja Robar

text: Robar on pelannut I-divisioonan MM-kilpailuissa vuosina 2004, 2007 ja 2009. Slovenia voitti I-divisoonan B-lohkon vuosina 2004 ja 2007. Vuonna 2007 Robarilla oli B-lohkon paras plus-miinus-tilasto. Vuoden 2009 turnauksesta Slovenia sijoittui toiseksi A-lohkossa. Robar teki vuoden 2009 turnauksessa tehopisteet 2+3=5, joilla hän oli Slovenian tehokkain puolustaja. Slovenia voitti vuoden 2010 I-divisioonan turnauksen B-lohkon ja nousi vuodeksi 2011 MM-kilpailujen pääsarjaan.


title: Mitja Robar

text: Robar pelasi I-divisioonatasolla myös alle 20-vuotiaiden MM-kilpailuissa vuosina 2002 ja 2003 (B-lohkon voitto) sekä alle 18-vuotiaiden MM-kilpailuissa vuonna 2000. II-divisioonatasolla Robar pelasi alle 18-vuotiaiden MM-kilpailuissa vuonna 2001 (voitto).


title: Kaimanan lentoasema

text: Kaimanan lentoasema () on paikallinen lentoasema Kaimanan kaupungin tuntumassa Länsi-Papuan saarella, Indonesiassa.


title: Kaimanan lentoasema

text: Toukokuussa 2011 lentoasemalla sattui 25 ihmishenkeä vaatinut onnettomuus Merpati Nusantara Airlinesin Xian MA60 -koneen syöksyttyä mereen lähestyessään lentoaseman kiitotietä huonossa säässä.


title: Jäätävä kamppailu

text: Jäätävä kamppailu ("Ordeal in the Arctic") on Mark Sobelin ohjaama televisioelokuva vuodelta 1993. Elokuva kertoo lento-onnettomuudesta, joka sattui Alertin tukikohdan lähellä Kanadassa. Sen käsikirjoitus pohjautuu Robert Mason Leen kirjaan "Death and Deliverance".


title: Jäätävä kamppailu

text: Elokuvan yhtä pääosaa, lentäjä John Couchia näyttelevä Richard Chamberlain on kritisoinut tarinaa kuultuaan tapahtuma-aikaan paikalla olleiden kertomuksia..


title: Jäätävä kamppailu

text: Mtv3 on esittänyt elokuvan Suomessa kahdesti.


title: Nerkoonjärvi

text: Nerkoonjärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Nerkoonjärvi on osa Nerkoonjärven valuma-aluetta. Se on Kihniön suurin ja Suonen 205. suurin järvi. Järven vedenpintaa säännöstellään. Viranomaiset kohtelevat Kylmälahtea omana erillisenä järvenä , mutta tässä se luetaan Sammallahden sivulahdeksi (Huom! Tietolaatikko oikealla).


title: Nerkoonjärvi

text: Järven pituus on 8,4 kilometriä, leveys 4,6 kilometriä ja sen pinta-ala on 15,3 km². Se sijaitsee neljä kilometriä Kihniön kirkolta etelään. Nerkoojärven valuma-alueen pinta-aja on 162 km² ja siihen laskee useampi järvi tai lampi. Valuma-alueen järvisyys on 12%. Idästä siihen laskee 600 metriä pitkä Niskosjoki, joka on Niskoslammen, Launoslammen ja Aittoluoman valuma-alueen yhteinen laskujoki. Järveen laskee etelästä Haukkalampi ja Jänisjärvi omia laskuojia myöten. Tämä lähelle laskee Heinämaanlammen, Vähä Korpijärven, Iso Korpijärven, Jouttijärven, Vähä Jouttijärven, Aureen Korpijärven, Pikku Luppolammen ja Petäjälammen vedet Mäntysenluomaa pitkin. Eteläpäähän laskeva Hirvijoki on Hirvijärven, Vähä Hirvijärven, Iso Luppolammen ja Kirjaslammen laskujoki. Pohjoisesta laskee vielä pieni Pikku Palolampi Nerkoonjärven Pohjanlahteen. Kylmälahden luusuasta lähtee neljä kilometriä pitkä Nerkoonjärven oma laskujoki Myllyjoki, joka laskee Tarsianjärven ja Syväjärven kautta Kankarinjärveen.


title: Nerkoonjärvi

text: Järven yleisilme on pitkien niemien ja pitkien lahtien järvi. Siitä on helposti osoitettavissa seitsemän järven selkää rikkovaa niemeä. Nämä ovat Kärkiniemi, Paloniemi, Helaanniemi, Kivelänniemi, Huutoniemi, Korpi- ja Jataniemi sekä Soininperällä Ruuhiniemi. Myös saaret rikkovat selän yhtenäisyyttä, vaikka saaria onkin vähän. Lounaispäässä ovat Kotasaari, Pikkusaari ja Tirrat, keskellä ovat Palosaari, Pienet Selkäsaaret, Iso Selkäsaari ja Selkäkari, sekä koillispäässä ovat vielä Kivelänkarit, Vehkasaari, Rinkulakari, Välikari ja Kovasensaari. Suojaisia lahtia muodostuu Viinamäenlahdesta, Rasinlahdesta, Haukilahdesta, Pohjanlahdesta, Myllyselän ja Sammallahdesta, sekä lounaispäässä vielä Siltalahdesta.


title: Nerkoonjärvi

text: Järven keskisyvyys on 3,7 metriä ja monet lahdenpohjukat ovat alle metrin syvyisiä. Palosaaren itäpuolelta löytyy kuuden metrin syvänne, Pohjanladesta ja Helaanniemen edustalta yli 10 metrin syvänteet. Selällä on itäpäässä laaja yli kuuden metrin syvänvedenalue. Sammallahti on alle kaksi metriä syvä, mutta yllättäen puoli metriä syvän salmen erottamassa Kylmälahdessa on noin kuusi metriä syvää. Järven syvin kohta sijaitsee Helaanniemen edustalla, missä on 16 metriä syvää.


title: Nerkoonjärvi

text: Rantaviiva on 67 kilometriä pitkä, mihin sisältyy myös saarien rantaviivat. Rannalle ulottuvia peltoja on suhteellisen vähän. Niitä on Kärkikulmalla, Rasinkylällä ja Niskoksessa. Maatiloja on muutamia, mutta vapaa-ajan asuntoja runsaasti. Useimmat asuntojen tontit on lohkaistu vesijättömaasta, jota syntyi järvenlaskun yhteydessä 1940-luvulla. Kihniön keskustasta lähteviä valtatietä 23 ja yhdystietä 3350 sekä niiltä haarautuvia yhdysteitä 13359 ja 13361 pitkin voi helposti kiertää koko järven melko läheltä rantaa.


title: Nerkoonjärvi

text: Säännöstelyn lupaehdoissa määrätään järven vedenpinnan korkeudeksi 142,60 metriä merenpinnan yläpuolella (N+mpy). Käytännössä pinnankorkeus on ollut vaihdellut tätä arvoa alempana välillä 142,50–142,55 mpy. Etenkin kesäkuukausina vedenpinta alenee keskiarvosta huomattavasti (NW = 142,25 mpy) madaltaen rantoja, jolloin kasvillisuusrajat siirtyvät syvemmälle. Samalla myös veden laatu heikentyy. Haittojen vuoksi on 1980-luvulta saakka tehty useita aloitteita vedenpinnan nostamiseksi.


title: Nerkoonjärvi

text: Järven vesi on hapahkoa, runsashumuksista ja väriltään ruskeaa. Happamuusaste (pH) on 6,5. Humusta saapuu järveen Hirvijoen, Mäntysenluoman, Majaluoman, Launosluoman ja Aitoluoman kautta. Kesäkuukaisina veden fosforipitoisuus nousee 22 μg/l (mikrogrammaa litrassa) ja typpipitoisuus 590 μg/l. Nämä ravinnemäärät yhdessä veden lämpötilakerrostuneisuuden kanssa aiheuttaa syvänteissä happikatoa syksyn alussa ja talven lopulla. Veden käyttökelpoisuuslauokitus on kuitenkin hyvä.


title: Nerkoonjärvi

text: Turvetuotannosta valuvien vesien humus kulkeutuu laskeutuksesta huolimatta laskuojiin ja sitä kautta järveen. Nerkoonjärvessä on havaittu sedimentaation lisääntymistä niin, että ruoppauksiin on katsottu olevan tarvetta. Ruoppausta tullaan tekemään Viinamäenlahdessa, johon laskee Niskosjoki.


title: Nerkoonjärvi

text: Nerkoonjärvi on kalaisuudeltaan tyydyttävä järvi, jonka kuhaistutukset ovat herättäneet vapaa-ajankalastajien huomiota. Järvestä on kalastettu kuhaa ja muikkua myyntiin asti. Monena vuonna tehdyissä istutuksissa on järveen laskettu myös järvitaimenta, kirjolohta ja siikaa. Muita järven kalalajeja ovat vuoden 2015 kalastotutkimuksen mukaan hauki, ahven, kiiski, särki, lahna, sulkava, made ja kuore.


title: Nerkoonjärvi

text: Myllyjoen aikaisempi nimi oli "Nerkoonjoki". Vanhasta 1800-luvun Parkanon ja Kihniön pitäjänkartasta voi poimia lähihistoriaan liittyviä havaintoja. Länsirantojen taloja olivat tuolloin Vaivionlahti, Lahdentausta, Kärkelä, Viikeri ja Kirvesniemi. Etelärannalla sijaitsi Soisenlahti ja Korpiniemi. Järven itäpäässä sijaitsivat Hietanen, Jokela ja Viinamäki ja pohjoisessa oli lisäksi Kovanen.


title: Nerkoonjärvi

text: Vuonna 1902 Malakias Soini ja hänen yhteistyökumppaninsa hakivat lupaa saada laskea Nerkoonjärven vedenpintaa. Asiassa ei kuitenkaan edetty, ennen kuin vuonna 1928, kun "Nerkoonjärven veden laskemisyhtiö" haki järvenlaskulle lupaa. Nyt lupa saatiin samana vuonna. Järven vedenpintaa laskettiin 1930–1940-lukujen vaihteessa. Järven luvanmukainen vedenpinnankorkeus 142,60 metriä merenpinnan yläpuolella (mpy) perustuu vuoden 1937 suunnitelmaan ja vuoden 1938 Vesistötoimikunnan antamaan päätökseen. Vedenpinnan korkeutta laskettiin silloin noin 70–80 senttimetriä. Rantaviiva on siirtynyt alavilla paikoilla 40–50 metriä ja tämä on havaittavissa esimerkiksi joidenkin vapaa-ajan rakennusten tonttien sijoittelussa.


title: Nerkoonjärvi

text: Järvenlaskun seurauksia voi havaita vanhoista pitäjänkartoista. Eräät saaret maatuivat rantaan kiinni. Näitä olivat lounaispäässä Lahdenperällä Mertasaari, Paloniemessä Kortseslahden niemi, Rasinkylällä Haikonsaari ja Helaanniemellä Helaansaari. Olemassa olleet saaret kasvoivat hieman. Näin kävi Isolle Selkäsaarelle, Palosaarelle, joka yhdistyi viereisen luodon kanssa ja Kotasaari, joka pinta-ala moninkertaistui. Sen eteläpuolella oleva Pikkusaari on järvenlaskun synnyttämä.


title: Kankarinjärvi

text: Kankarinjärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kankarinjärvi on osa Kankarinjärven aluetta. Kankarinjärvi lukeutuu Nerkoonjärven ja Korhosjärven ohella Kihniön suurimpiin järviin.


title: Kankarinjärvi

text: Järvi on 7,0 kilometriä pitkä, 2,1 kilometriä leveä ja sen pinta-ala on 748 hehtaaria eli 7,5 km². Se sijaitsee 3,5 kilometriä lounaaseen Kihniön kirkolta. Järvellä vaikuttaa olevan pieni valuma-alue ja se onkin vesistöalueensa ainoa järvi. Idästä siihen laskee 250 metriä pitkä Syväjärven laskujoki. Se tuo Kankarijärveen Nerkoonjärven valuma-alueen vedet (valuma-alue 162 km² ). Pohjoisessa Kankarinjärveen laskee 400 metriä pitkä Naarmijärven laskujoki, joka tuo siihen Naarmijärven valuma-alueen vedet (valuma-alue 43 km² ). Pohjoispäähän laskee myös Vääräjoki, jonka valuma-alue on 25 km² eikä se sisällä muita järviä. Muut laskuojat ovat pienialaisia ja laskevat Kankarinjärveen lähinnä suovettä. Kankarinjärven oma laskujoki on Koskelanjoki, joka laskee 2,7 kilometrin mittaisen Linnanjärveen.


title: Kankarinjärvi

text: Yhtenäisen järvenselän katkaisee 1,1 kilometriä pitkä Pyhäniemi, joka on harju. Järvessä on seitsemän isompaa saarta, joita ovat Lehtisaari, Aukeasaari, Paarmasaari, Kalliosaari, Kyhäräinen, Iso Liettinen ja Pikku Liettinen. Järvi on melko matala, koska keskisyvyys on kaksi metriä ja syvin kohta on alle 12 metriä. Rannoilla onkin paljon kiviä ja pieniä nimettömiä luotoja. Järven eteläosan pohjassa on keskilinjalla puolenjärven mittainen ja 4–7 metriä syvä alue, mutta se on samalla myös kapea. Lehtisaaren länsipuolella keskellä selkää sijaitsee pienialainen syvänne, josta on mitattu 11,5 metriä vettä.


title: Kankarinjärvi

text: Rantaviivan pituus on 31 kilometriä. Mitta sisältää myös järven saarien rantaviivaa. Järven länsiranta on lähes katkeamatonta peltomaata, mutta itäranta on peltoa vain puoliksi. Rannoille on rakennettu runsaasti vapaa-ajan asuntoja, joita on myös kolmessa saaressa. Myös maatiloja on runsaasti. Pohjoispäässä sijaitsee Naarminkylä, itärannalla Pyhäniemen lomakylä ja eteläpäässä Koskenkylä. Kankarin Kaluste Oy sijaitsee Vääräjoen äärellä. Naarmikylän kautta kulkee Kuivasjärveltä Kihniöön keskustaan yhdystie 13341 ja valtatie 23 ohittaa järven kaakossa parin kilometriä päästä seuraten läheltä Nerkoonjärven rantoja. Tampere-Seinäjoki-rata ohittaa järven kolmen kilometrin etäisyydeltä.


title: Kankarinjärvi

text: Kankarinjärvi on runsashumuksinen ja sekä kirkas- että ruskeavetinen järvi. Järveen johdetaankin 16 turvetutantoalueen vedet. Levätutkimuksien mukaan järven levien biomassa on 2,98 mg/l (milligrammaa litrassa), mikä tekee järvestä rehevän. Kasviplanktonin yleisimmät levät ovat viherleviä (31% biomassasta), sinileviä (27%), piileviä (13%) ja kultaleviä (12%). Sinilevien osuus viittaa vedenlaadussa tyydyttävään tai hyvään ekologiseen tilaan. Veden happipitoisuus on järven syvänteessä välttävä (kylläisyysaste 51%), mutta esimerkiksi talvella 2011 veden laatu oli hapen vähenemisen takia heikkoa.


title: Kankarinjärvi

text: Pintaveden kokonaisfosforipitoisuudet ovat olleet lopputalvella noin 20 µg/l (mikrogrammaa litrassa) ja loppukesällä noin 30 µg/l. Fosforin keskipitoisuudet ovat olleet vuosina 1989–2002 hiljalleen laskussa.


title: Kankarinjärvi

text: Järven luusuaan on rakennettu pohjapato, joka nostaa kesällä matalanvedenaikaan vedenpintaa 27 senttimetriä ja keskivedenkorkeutta 10 senttimetriä.


title: Kankarinjärvi

text: Kalastajat ovat saaneet järvestä lähinnä haukea, ahventa, kuhaa, lahnaa ja särkeä. Järveen on istutettu rapuja, jonka kanta on saatu elpymään. Myös lohikaloja ja kuhaa on istutettu, mutta vain kuha näyttää menestyvän.


title: Kankarinjärvi

text: Pyhäniemen alueella ja Aittalammen ympäristössä on tutkittu neljää kivikautista asuinpaikkaa, jossa on asuttu ainakin myöhaisellä kivikaudella. Järven vanha nimitys on ollut myös Kangarjärvi.


title: Kankarinjärvi

text: Vuonna 1859 talollinen Michel Asumaniemi jätti kumppaniensa puolesta anomuksen saada laskea järven vedenpintaa. Päätös annettiin vuonna 1862. Toinen samansisältöisen hakemuksen jätti talollinen J. Luomalahti vuonna 1893 ja siihen tuli päätös samana vuonna. Hakemus sisälsi kaksi karttaa ja kolme piirrosta.


title: Kankarinjärvi

text: Vanhassa vuoden 1800-luvun pitäjänkartassa järven rantaviiva ei ole aivan nykyisenlainen. Pitkä Pyhäniemi on vanhassa kartassa lyhyt ja sen päässä on saari. Niemen nimi oli "Majaniemi" ja saaren nimi "Pyhäniemi" (?). Niemen pohjoispuolella oli pieni luot nimeltään "Paarma" ja sen pohjoispuolella "Talassaari", joka on pienempi kuin nykyinen Aukeasaari. Näiden saarien ypärillä olevia luotoja ei vanhassa kartassa ole piirretty. Pohjoisempana piirretty "Mäntysaari" on nykyään isompi Lehtisaari. Etelässä ollut "Wähä Liettinen" on nykyään suurempi. Näiden erojen perusteella on järvessä hakemuksissa anottu järvenlasku toteutettiin.


title: Brit Air

text: Brit Air on ranskalainen alueellinen lentoyhtiö, joka on perustettu vuonna 1973. Yhtiö operoi lentoja 32 kohteeseen 45 koneen laivastollaan osana Air France-KLM:n reittiverkostoa.


title: Brit Air

text: Yhtiö perustettiin vuonna 1973. 1979 yhtiö aloitti säännöllisen reittiliikenteen, kohteina muun muassa Rennes, Quimper, Le Havre ja Lontoo. Air Francen kanssa yhtiö solmi franchising-sopimuksen. Vuonna 2000 Air France osti koko yhtiön ja yhtiön kotipaikka siirrettiin uusiin tiloihin Morlaix'hin. Nykyisin yhtiö on osa Air France-KLM-yhteenliittymää.


title: Brit Air

text: Brit Air operoi lentojaan 32 kohteeseen Ranskassa ja Länsi-Euroopassa.


title: Brit Air

text: Toukokuussa 2011 Brit Airin laivaston keski-ikä oli 9,8 vuotta.


title: Jedin paluu (albumi)

text: Jedin paluu on rap-artisti Seppo Lampelan 16. marraskuuta 2011 julkaistu studioalbumi. Sen julkaisi Monsp Records. Albumi on järjestykseltään neljäs "Steen1" -nimellä julkaistu studioalbumi ja kaiken kaikkiaan Lampelan kuudes studioalbumi.


title: Jedin paluu (albumi)

text: Ennen albumin julkaisua siltä julkaistiin näytekappaleina kappaleet "40 senttiä", "Salkkujaan napsauttelevat Excelsedät" ja "Kukkii". Kappale "Foliopää" ilmestyi alun perin Steen1:sen vuonna 2010 julkaistulla "Paskasheriffin paluu" -omakustanne EP:llä. Albumi kulki aikaisemmin työnimellä Kädestä suuhun. Lampela on tehnyt itse kaikki albumin biitit paitsi kappaleen "Ajan henki" on tuottanut X23. "Jedin paluu" nousi julkaisuviikollaan (47/2011) Suomen virallisen listan sijalle 30. Albumi julkaistaan myös 300 kappaleen vinyyliversiona 11. huhtikuuta 2012. Albumin kappaleesta "Itä-Helsinki" julkaistiin musiikkivideo lokakuussa 2012.


title: RN Muzio Attendolo (1934)

text: RN Muzio Attendolo () oli Regia Marinan eli Italian kuningaskunnan laivaston toisessa maailmansodassa palvellut Montecuccoli-luokan kevyt risteilijä.


title: RN Muzio Attendolo (1934)

text: Alus tilattiin Triestestä Cantieri Riuniti dell'Adriaticolta. Sen köli laskettiin 10. huhtikuuta 1931 ja alus laskettiin vesille 9. syyskuuta 1934. Alus valmistui 7. elokuuta 1935. Yhdysvaltain maavoimien lentojoukkojen lentokoneet upottivat "Muzio Attendolon" 4. joulukuuta 1942 Napolin satamaan. Alus nostettiin sodan päätyttyä, mutta se todettiin korjauskelvottomaksi ja se romutettiin.


title: RN Muzio Attendolo (1934)

text: "Muzio Attendolo" liitettiin 6. syyskuuta 1933 koeajojen päätyttyä 2. laivueen 7. risteilijäviirikköön, jossa alus palveli edelleen toisen maailmansodan alkaessa. Se suojasi saattueita sekä osallistui viirikkönsä mukana Calabrian taisteluun. Se siirrettiin 3. joulukuuta suojaamaan Albaniaan matkanneita saattueita ja 9. joulukuuta alus liitettiin 8. risteilijäviirikköön.


title: RN Muzio Attendolo (1934)

text: Alus kuljetti 23. joulukuuta kolme mustapaitapataljoonaa Valonaan. Se palasi 9. helmikuuta 1941 7. risteilijäviirikköön, jonka mukana alus teki miinoitusmatkoja muun muassa huhtikuussa Cape Bonin, kesäkuussa Tripolin edustalle ja heinäkuussa Sisilian kapeikkoon. Se liitettiin 21. elokuuta uudelleen 8. risteilijäviirikköön, jonka mukana se yritti 22.-28. elokuuta estää liittoutuneiden operaation Mincemeatin toteuttamisen sekä syyskuussa operaatio Halberdin estämiseen.


title: RN Muzio Attendolo (1934)

text: "Muzio Attendolo" siirrettiin 3. lokakuuta jälleen takaisin 7. risteilijäviirikköön suojaamaan Pohjois-Afrikkaan matkanneita saattueita. Tässä tehtävässä ollessaan se osallistui ensimmäiseen Syrtin lahden taisteluun. Alus jatkoi 1942 samoissa tehtävissä, kunnes osallistuessaan elokuussa Pedestal saattueen torjuntaan siihen osui Britannian kuninkaallisen laivaston sukellusveneen "HMS Uprightin" laukaisema torpedo Aeolian saaristossa. Osuma katkaisi aluksen keulan, mutta siitä huolimatta se kykeni palaamaan Messinaan.


title: RN Muzio Attendolo (1934)

text: Alukselle tehtiin tarvittavat tilapäiskorjaukset, jotta se kyettiin siirtämään Napoliin. Alus siirrettiin telakalle 6. syyskuuta, mutta alus tuhoutui 4. joulukuuta Yhdysvaltain pommittaessa Napolia. Alus nostettiin sodan päätyttyä, jolloin alkuperäisenä suunnitelmana oli korjata alus ilmatorjuntaristeilijäksi. Suunnitelmasta kuitenkin luovuttiin ja alus romutettiin.


title: RN Raimondo Montecuccoli (1934)

text: RN Raimondo Montecuccoli () oli Regia Marinan eli Italian kuningaskunnan laivaston toisessa maailmansodassa palvellut Montecuccoli-luokan kevyt risteilijä.


title: RN Raimondo Montecuccoli (1934)

text: Sen köli laskettiin 1. lokakuuta 1931 ja alus laskettiin vesille 2. elokuuta 1934. Alus valmistui 30. kesäkuuta 1935. Alus poistettiin palveluksesta 1. kesäkuuta 1964.


title: RN Raimondo Montecuccoli (1934)

text: Pari vuotta aluksen valmistumisen jälkeen "Raimondo Montecuccoli" lähetettiin Kiinan–Japanin sodan aikana valvomaan Italian etuja Kauko-itään. Alus lähti 27. elokuuta 1937 Napolista ja saapui 15. syyskuuta Shanghaihin, missä se liittyi miinalaiva "Lepanton" ja tykkivene "Carlotton" muodostamaan osastoon. Alus vieraili Australiassa tammikuusta maaliskuuhun 1938 sekä Japanissa ja Hongkongissa.


title: RN Raimondo Montecuccoli (1934)

text: Alus määrättiin paluumatkalle, ja se lähti Shanghaista 1. marraskuuta 1938. Osaston johdon se luovutti "Bartolomeo Colleonille". "Raimondo Montecuccoli" saapui 7. joulukuuta Napoliin, mistä se siirrettiin huollettavaksi La Spezian telakalle. Palvelukseen palattuaan alus liitettiin 2. laivueen 8. risteilijäviirikköön.


title: RN Raimondo Montecuccoli (1934)

text: Vuoden 1940 alussa se palveli 7. risteilijäviirikössä yhdessä sisaraluksensa "Muzio Attendolon" sekä "Emanuele Filiberto Duca d'Aostan" ja "Eugenio di Savoian" kanssa. Sen jälkeen kun Italia oli julistanut sodan liittoutuneille, alus osallistui Calabrian taisteluun sekä Pohjois-Afrikkaan matkanneiden saattueiden suojaamiseen. Joulukuussa alus osallistui "Savoian" ja hävittäjäsuojauksen kanssa lähellä Lukovëa olevien kreikkalaisten maajoukkojen asemien tulittamiseen.


title: RN Raimondo Montecuccoli (1934)

text: Alus laski viirikkönsä mukana Cap Bonin edustan sulkuun miinoja 19.–24. huhtikuuta 1941. Heinäkuussa suojatessaan Pohjois-Afrikasta palaavaa saattuetta "Giuseppe Garibaldiin" osui Britannian kuninkaallisen laivaston sukellusveneen "HMS Upholderin" laukaisema torpedo. Britannian kuninkaallisen laivaston operaation Mincemeatin aikana 24. elokuuta alus oli Palermossa, josta käsin se viirikkönsä mukana pyrki tuloksetta estämään Maltalle matkanneiden saattueiden matkan.


title: RN Raimondo Montecuccoli (1934)

text: Lokakuussa suunniteltu miinoitusmatka Bengasin edustalle peruuntui, minkä mahdollisena syynä pidetään Brittiläisen Välimeren laivaston merellä oloa. Alus suojasi saattueita ja osallistui Ison-Syrtin ensimmäiseen taisteluun suojatessaan 16.–19. joulukuuta 1941 saattuetta M42. Saattueiden suojana olo jatkui, kunnes se toukokuussa viirikkönsä mukana siirrettiin Cagliariin, Sardiniaan. Siirrolla pyrittiin 14. toukokuuta estämään "HMS Welshmanin" huoltokuljetukset Maltalle, mutta tuloksetta.


title: RN Raimondo Montecuccoli (1934)

text: Maltalle pyrkivä operaatio Harpoon käynnistyi 12. kesäkuuta liittoutuneiden saattueen lähtiessä Gibraltarilta. Alus lähti seuraavana päivänä viirikkönsä mukana Cagliarista kohdatakseen saattueen. Alukset määrättiin kuitenkin Palermoon, josta ne lähtivät uudelleen merelle 14. kesäkuuta hyökätäkseen saattueen kimppuun Pantellarian edustalla. Palermosta lähteneeseen osastoon kuului viirikön tukena viisi hävittäjää. Osasto iski saattueen suojueeseen, jolloin "HMS Bedouin" tuhoutui ja "HMS Partridge" vaurioitui.


title: RN Raimondo Montecuccoli (1934)

text: "Raimondo Montecuccoli" vaurioitui 4. joulukuuta Yhdysvaltain ilmavoimien iskiessä Napolin satamaan. Alus siirrettiin telakalle korjattavaksi, missä se oli vuoden 1943 puoleen väliin. Liittoutuneiden noustua maihin Sisiliassa alus lähti "Eugenio di Savoian" kanssa 4. elokuuta La Speziasta iskeäkseen Palermossa oleviin kohteisiin. Operaatio kuitenkin peruutettiin liittoutuneiden havaittua alukset.


title: RN Raimondo Montecuccoli (1934)

text: Italian antauduttua alus purjehti Maltalle ja edelleen Aleksandriaan. Se palveli sodan lopun nopeana kuljetusaluksena. Sodan päätyttyä alus muutettiin koululaivaksi, jolloin sille asennettiin tutka ja sen ilmatorjunta-aseistus modernisoitiin. Alus oli lokakuusta 1953 kesäkuuhun 1954 modernisoitavana, jolloin sen B-torni poistettiin. Se jatkoi edelleen koululaivana vuoden 1963 koulutusjakson loppuun.


title: RN Raimondo Montecuccoli (1934)

text: "Raimondo Montecuccoli" poistettiin laivaston palveluksesta 1. kesäkuuta 1964 ja se myytiin romutettavaksi.


title: Kromosomi 14

text: Kromosomi 14 on yksi ihmisen 23 kromosomiparista. Normaalisti ihmisellä on kaksi paria tästä kromosomista. Kromosomi 14 sisältää noin 106 miljoonaa emäsparia Kromosomi 14:n arvioidaan sisältävän 800 - 1300 geeniä laskentatavasta riippuen.


title: Kromosomi 14

text: Kiinnostus 14. kromosomia kohtaan heräsi 1970-luvulla kun havaittiin kromosomin olevan yhteydessä Burkittin lymfoomaan. Kromosomia ei ole kyetty sekventoimaan täydellisesti mutta siitä on tunnistettu 530 geeniä.


title: Kromosomi 14

text: 14. Kromosomin tutkimuksen alkuvaiheessa yoletettiin että kromosomin pitkässä varressa olisi 1000 geeniä mutta tutkimikset odoittivat arvion yliampuvaksi.


title: Kromosomi 14

text: Tähänastiset mutaatioanalyysit osoittavat kromosomin liittyvän 21 eri sairauteen.


title: Kromosomi 14

text: Kromosomi 14:n sisältämät geenivirheet aiheuttavat joitakin sairauksia, esimerkiksi verkkokalvorappeumaa aiheuttaa Neural retina leucine zipper -geenin muutos ja lysinuurista proteiini-intoleranssia aiheuttaa SLC7A7 geeni.


title: Pekka Neittaanmäki

text: Pekka Juhani Neittaanmäki (s. 14. huhtikuuta 1951 Saarijärvi) on informaatioteknologian tiedekunnan professori Jyväskylän yliopistossa. Koulutukseltaan Neittaanmäki on filosofian tohtori.


title: Pekka Neittaanmäki

text: Neittaanmäen ohjauksessa on 3.10.2018 mennessä valmistunut 106 tohtoria, mikä tekee hänet yhdeksi matematiikan historian menestyksekkäimmistä väitöskirjaohjaajista maailmassa.  Neittaanmäki on amerikkalaisen matemaattisten tieteiden järjestön AMS:n (American Mathematical Society) väitöskirjaohjaajalistan sijalla 3. Hänen tutkimuksellisiin kiinnostuksenkohteisiinsa kuuluvat tällä hetkellä muun muassa digitaaliset palvelut, digitaalinen alustatalous, tiedonlouhinta, informaatioteknologian teollisuussovellukset ja signaalianalyysi.


title: Pekka Neittaanmäki

text: Neittaanmäki kirjoitti ylioppilaaksi Saarijärven lukiosta vuonna 1970. Hän valmistui maisteriksi Jyväskylän yliopistosta 1973, filosofian lisensiaatiksi 1976 ja filosofian tohtoriksi 1978.


title: Pekka Neittaanmäki

text: Vuosina 1980–1999 Neittaanmäki toimi lyhyitä aikoja vierailevana tutkijana useissa eurooppalaisissa, amerikkalaisissa ja japanilaisissa yliopistoissa, kuten Bonnin yliopistossa (1978–1979) ja Hampurin yliopistossa (kevät 1986). Neittaanmäki toimi apulaisprofessorina Lappeenrannan teknillisessä yliopistossa (1982–1985) ja Jyväskylän yliopistossa (1986–1988). Tietotekniikan professorina Jyväskylän yliopistossa Neittaanmäki on toiminut vuodesta 1988 alkaen. Agora Centerin johtajana hän toimi vuosina 2000–2009. Informaatioteknologian tiedekunnan dekaanina Neittaanmäki aloitti vuonna 2010.


title: Pekka Neittaanmäki

text: Neittaanmäki on toiminut vierailevana professorina mm. Japanissa, Saksassa ja Yhdysvalloissa. Hän on myös jäsen lukuisissa akatemioissa, kuten Suomen Tiedeakatemiassa, yhdistyksissä ja organisaatioissa. Neittaanmäelle myönnettiin kunniatohtorin arvo Pietarin valtionyliopistossa vuonna 2010 ja kesäkuussa 2011 kultainen Leonhard Euler-mitali palkintona elämäntyöstä laskennallisten tieteiden alalla.


title: Pekka Neittaanmäki

text: Osittaisdifferentiaaliyhtälöt (Partial differential equation)


title: Pekka Neittaanmäki

text: Optimointi ja optimaalinen ohjaus (Calculus of variations and optimal control; optimization)


title: Pekka Neittaanmäki

text: Numeerinen analyysi (Numerical analysis)


title: Pekka Neittaanmäki

text: Signaali ja kuva-analyysi (Signal and image analysis)


title: Pekka Neittaanmäki

text: Mekaniikka (Mechanics)


title: Pekka Neittaanmäki

text: Lisäksi Neittaanmäki on toimittanut yli 30 kirjaa sekä julkaissut noin 300 tieteellistä artikkelia ja konferenssijulkaisua. Kaikki julkaisut löytyvät Jyväskylän yliopiston sivuilta.Neittaanmäki harrastaa muun muassa tiedepolitiikkaa, kansainvälisiä asioita sekä kuntoilua, kuten hiihtoa ja lenkkeilyä ja maratoneja.


title: Saunders

text: Saunders on muun muassa seuraavien henkilöiden sukunimi:Paikannimenä:


title: Rashid (sijaishallitsija)

text: Rashid toimi 791–802 Marokossa sijaishallitsijana Idrisidi-dynastian toisen kuninkaan Idris II:n alaikäisyyden aikana. Toimillaan hän vakautti hallitsijasuvun aseman alueella.


title: Rashid (sijaishallitsija)

text: Vapautettu orja Rashid oli tappiollisen Fakhin taistelun (786) jälkeen seurannut entistä isäntäänsä Idris ibn Abdullahia tämän pakoretkellä Arabiasta läpi Syyrian ja Pohjois-Afrikan aina Marokkoon saakka. Vuonna 791 isäntänsä salamurhan jälkeen Rashid toi heimojen tietoisuuteen kuolleen kuninkaan rakastajattaren, berberiorjan nimeltä Kanzah, joka odotti lasta. Hän otti kansalta uskollisuudenvakuutuksen vielä syntymättömän hallitsijan nimissä. Syntymän jälkeen poika nimettiin edesmenneen isänsä nimellä Idris II:ksi.


title: Rashid (sijaishallitsija)

text: Rashidin onnistui hallita berberiheimoja siihen asti, kunnes Idris II täytti 12 vuotta. Samana vuonna Afrikan kuvernööri Aghlab Rashid sai aikaan berberien kapinan ja Rashid surmattiin. Hänen kuolemansa ei kuitenkaan tehnyt tyhjäksi uskollisuudenvaloja, joita hän oli ottanut alaikäisen kuninkaan nimissä ja niin Idrisidien dynastia jatkui Marokossa.


title: Cantieri Riuniti dell’Adriatico

text: Cantieri Riuniti dell’Adriatico oli italialainen meri- ja ilmailuteollisuusyritys, joka perustettiin 1930 ja lakkautettiin 1966. Telakan omistaa nykyisin Fincantieri.


title: Cantieri Riuniti dell’Adriatico

text: Triesteläinen Stabilimento Tecnico Triestino yhdistyi 1930 toiseen italialaisyritykseen, Monfalconessa toimineeseen Cantiere Navale Triestinoon, ja niistä muodostettiin "Cantieri Riuniti dell’Adriatico" (CRDA). Yritys rakensi maailmansotien välisenä aikana Italian kuninkaalliselle laivastolle Regia Marinalle keveitä ja raskaita risteilijöitä sekä 27 sukellusvenettä. Se rakensi 1932 myös valtamerialuksen SS "Conte di Savoian".


title: Cantieri Riuniti dell’Adriatico

text: Toisessa maailmansodassa CRDA rakensi Regia Marinalle taistelulaivat "Vittorio Veneton" ja "Roman". Yhtiö selvisi toisen maailmansodan jälkeisestä laivanrakennusteollisuuden uudelleenjärjestelyistä ja se valmisti 1950- ja 1960-luvuilla kauppamerenkululle valtamerialuksia, mutta myös joitakin laivaston aluksia. Fincantieri Group osti vuonna 1984 yrityksen liiketoiminnan.


title: Cantieri Riuniti dell’Adriatico

text: Vuoden 1960 olympiaregattaan yritys rakensi 55 Finnjollaa tapahtumaan, joka järjestettiin Napolinlahdella.


title: Lankapyrstö

text: Lankapyrstö eli "siimapyrstö" ("Stylephorus chordatus") on valtamerissä elävä kalalaji, joka usein sijoitetaan kuuluvaksi kiiltolahnakalojen lahkoon. Se on ainoa laji lankapyrstöjen ("Stylephoridae") heimossa.


title: Lankapyrstö

text: Lankapyrstön erikoinen ulkonäkö on tuottanut ongelmia luokittelussa. George Shaw luokitteli sen alun perin vuonna 1791 sammakkoeläimeksi eikä kalaksi. Vuonna 1924 Charles Tate Regan sijoitti lajin omaan lankapyrstöjen heimoonsa alalahkoon "Allotriognathi" ja osaksi kiiltolahnakalojen lahkoa. Mitokondrio-DNA-sekvenssien perusteella lankapyrstö muistuttaa kuitenkin lähemmin turskakaloja kuten turskaa, madetta ja alaskanseitiä kuin kiiltolahnakaloja. Tämän perusteella Miya ym. vuonna 2007 ehdottivat lankapyrstön sijoittamista omaan lahkoonsa "Stylephoriformes", joka olisi melko läheistä sukua turskakaloille.


title: Lankapyrstö

text: Lankapyrstö voi kasvaa pisimmillään 31 cm pitkäksi. Ruumis on pitkulainen ja litteä sekä hopeanvärinen. Selkäevä on kaksiosainen ja etummaisessa osassa on kaksi hyvin korkeaa kapeaa evää. Takimmainen selkäevä on pitkä ja matalahko. Pyrstöevän alaosa on pidentynyt ohueksi rihmaksi. Silmät ovat lankapyrstöllä kookkaat ja sijaitsevat teleskooppimaisissa varsissa. Kuono on putkimainen ja laji pystyy kiiltolahnakalojen tapaan työntämään yläleukaansa eteenpäin. Lajilta puuttuu uimarakko.


title: Lankapyrstö

text: Lankapyrstöä tavataan kaikista maailman trooppisista ja subtrooppisista valtamerissä 300–800 metrin syvyydessä. Lajin tiedetään uivan lähes pystyasennossa pää ylöspäin. Lankapyrstön ravintoa ovat pienet äyriäiset, erityisesti hankajalkaiset. Se pyydystää saaliinsa avaamalla suunsa ja laajentamalla suuontelonsa tilavuutta 40-kertaiseksi. Eliöt ajautuvat kalan suuhun syntyvän imun seurauksena. Lankapyrstön lisäntyymisestä ei ole juurikaan tietoa.


title: Gudmund Storlien

text: Gudmund Storlien (s. 4. heinäkuuta 1990 Hamar) on norjalainen yhdistetyn hiihtäjä. Hän edustaa seuratasolla MjøsSki-seuraa.


title: Gudmund Storlien

text: Nuorten maailmanmestaruuskilpailuissa Storlien on saavuttanut yhden joukkuekullan ja yhden joukkuehopean lisäksi henkilökohtaisen hopean ja pronssin.


title: Gudmund Storlien

text: Yhdistetyn maailmancupissa Storlien kilpaili ensimmäisen kerran 6. joulukuuta 2008 Trondheimissa. Ensimmäiset maailmancupin pisteensä hän saavutti Kuusamossa marraskuussa 2010 oltuaan 22:s. Parhaimmillaan hän on sijoittunut maailmancupin kilpailussa 15:nneksi Lahdessa maaliskuussa 2011.


title: Antigua ja Barbudan jalkapallomaajoukkue

text: Antiguan ja Barbudan jalkapallomaajoukkue on joukkue, joka edustaa Antigua ja Barbudaa kansainvälisissä otteluissa. Maajoukkuetta hallinnoi Antiguan ja Barbudan jalkapalloliitto. Antigua ja Barbuda kuuluu CONCACAFiin. Joukkue ei ole koskaan selviytynyt maailmanmestaruuskilpailuihin tai CONCACAF Gold Cupiin. Paras sijoitus on Karibian Cupin neljäs sija vuodelta 1998. Joukkue on olut korkeimmillaan FIFA-rankingissa sijalla 70 lokakuussa 2014 ja alimmillaan sijalla 170 helmikuussa 2004.


title: Idris II

text: Idris II oli Keski-Marokkoa hallitsevan Idrisidi-dynastian toinen kuningas vuosina 791–828.


title: Idris II

text: Isänsä Idris ibn Abdullahin kuollessa 791 Abbasidien lähettämän salamurhaajan surmaamana ei tällä ollut perillisiä. Kuninkaan neuvonantaja, entinen orja Rashid toi heimojen tietoisuuteen kuolleen kuninkaan rakastajattaren, berberiorjan nimeltä Kanzah, joka odotti lasta. Hän otti kansalta uskollisuudenvakuutuksen vielä syntymättömän hallitsijan nimissä. Syntymän jälkeen poika nimettiin edesmenneen isänsä nimellä Idris II:ksi. Rashid vakautti Idrisidien suvun vallan ja vaikka hänet surmattiin 802 Abbasidien masinoimassa kapinassa, pysyi kansa uskollisena nuorelle Idris II:lle.


title: Idris II

text: Seuraavana vuonna Idris II julistettiin imaamiksi Walilan moskeijassa ja hänen puhdasoppisuutensa alkoi vetää puoleensa arabipakolaisia ympäri muslimimaailmaa Hän siirsi pääkaupungin Prolilasta Fesiin. Varsinkin vuoden 818 epäonnistunut kapina Cordobassa toi Fèsiin runsaasti pakolaisia ja muutamassa vuosikymmenessä kaupungista kasvoi tiheästi asuttu keskus. Idris II:n kuollessa useimmat Keski-Marokon heimot olivat hyväksyneet hänet imaamiksi.


title: Idris II

text: Kuninkaan kolmestatoista pojasta vanhin Muhammad ibn Idris seurasi isäänsä Fesin ja sen ympäristön valtaistuimelle, mutta isoäidin Kanzahin toiveen mukaisesti myös muille pojille annettiin omat alueet hallittaviksi. Lisäksi Idrinin setä Sulaiman bin Abdullah bin Hasan bin Muthana bin Hasan bin Ali bin Ali Talib sai Tlemcen alueen saavuttuaan Egyptistä pakolaisena Marokkoon.


title: Hunningolla

text: Hunningolla on Erin Anttilan soolouran ensimmäinen albumi. Se julkaistiin 25. toukokuuta 2011 tekijänimellä Erin. Albumin ensimmäinen single ”Vanha nainen hunningolla” ilmestyi 31. tammikuuta 2011. Albumi debytoi Suomen virallisen listan sijalla neljä.


title: Hunningolla

text: Lähes kaikki albumin kappaleet ovat Erinin säveltämiä ja sanoittamia. Albumia on myyty yhteensä yli 45 000 kappaletta, eli tuplaplatinalevyn verran. Albumi oli 48 viikkoa Suomen virallisella listalla viikkoon 20/2012 asti, jonka jälkeen levy siirtyi mid-price listalle, jossa se on ollut yli 40 viikkoa kymmenen myydyimmät albumin joukossa. Parhaimmillaan sijalla 1.


title: Hunningolla

text: Kaikki kappaleet kirjoittanut Erin Anttila, ellei toisin mainittu.